
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 94 


9 Μαΐου 2001 


ΝΟΜΟΣ ΥΠΆΡΙΘ. 2912 

Προσαρμογή στις διατάξεις της οδηγίας 94 / 56ΙΕ. Κ. του 
Ευρωπαϊκού Συμβουλίου για τη θέσπιση βασικών αρ¬ 
χών που δίέπουν τις έρευνες ατυχημάτων καί συμβά¬ 
ντων Πολιτικής Αεροπορίας - Ενίσχυση της κρατικής ε- 
ποπτείας επί των Προτύπων Ασφάλειας Πτήσεων, ρύθ¬ 
μιση συναφών οργανωτικών θεμάτων της Υπηρεσίας 
Πολιτικής Αεροπορίας (Υ.Π.Α.) και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΚΑΝΟΝΕΣ ΠΟΥ ΔΙΕΠΟΥΝ ΤΙΣ ΕΡΕΥΝΕΣ 
ΑΤΥΧΗΜΑΤΩΝ ΚΑΙ ΣΥΜΒΑΝΤΩΝ ΠΟΛΙΤΙΚΗΣ 
ΑΕΡΟΠΟΡΙΑΣ - ΣΥΣΤΑΣΗ ΕΠΙΤΡΟΠΗΣ 
ΔΙΕΡΕΥΝΗΣΗΣ 

Άρθρο 1 

Πεδίο εφαρμογής 

Οι διατάξεις των άρθρων 1 έως και 31 του παρόντος ε¬ 
φαρμόζονται για: 

1. τη διερεύνηση ατυχημάτων ή συμβάντων σε αεροσκά¬ 
φη της πολιτικής αεροπορίας, που σημειώνονται εντός της 
Περιοχής Πληροφοριών Πτήσεων (ΡΙΙρίΊΐ ΙπίοιτηαΙΙοη Βθ- 
9ίοη - Ρ.Ι.Β.) Αθηνών, καθώς και τη συλλογή, την επεξεργα¬ 
σία και τη χρήση στοιχείων που έχουν σχέση με αυτά, 

2. τη διερεύνηση ατυχημάτων ή συμβάντων σε αερο¬ 
σκάφη της πολιτικής αεροπορίας, που σημειώνονται ε¬ 
κτός της Περιοχής Πληροφοριών Πτήσεων (Ρ.Ι.Β.) Αθη¬ 
νών, εφόσον η διερεύνηση δεν διενεργείται από άλλο 
κράτος, στις εξής περιπτώσεις: 

α) όταν πρόκειται για αεροσκάφος ελληνικού νηολογίου, 

β) όταν πρόκειται για αεροσκάφος το οποίο εκμεταλ¬ 
λεύεται επιχείρηση με έδρα την Ελλάδα. 

3. Οιδιερευνήσειςτηςπροηγούμενηςπαραγράφουδιε- 
νεργούνται με την επιφύλαξη του ισχύοντος δικαίου του 
κράτους στην επικράτεια του οποίου συνέβη το ατύχημα 
ή το συμβάν. 

Άρθρο 2 

Ορισμοί 

Γιατους σκοπούς του παρόντος κεφαλαίου νοούνται ως: 

1. Αεροσκάφος: Κάθε μηχανή που μπορεί να επιτυγχά¬ 


νει τη στήριξή της στην ατμόσφαιρα από αντιδράσεις του 
αέρα διαφορετικές από τις αντιδράσεις του αέρα στην ε¬ 
πιφάνεια της γης. 

2. Ατύχημα: γεγονός συνδεόμενο με τη χρησιμοποίηση 
αεροσκάφους, το οποίο συντελείται μεταξύ της στιγμής 
επιβίβασης στο αεροσκάφος προσώπου που προτίθεται 
να πραγματοποιήσει πτήση και της στιγμής κατά την ο¬ 
ποία όλα τα πρόσωπα που έχουν επιβιβαστεί με αυτή την 
πρόθεση έχουν αποβιβαστεί, εφόσον: 

α. Επέλθει θάνατος ή σοβαρόςτραυματισμός ενός προ¬ 
σώπου που οφείλεται: 

α.α. στο γεγονός ότι το πρόσωπο αυτό βρισκόταν στο α¬ 
εροσκάφος, 

β.β. στην άμεση επαφή του με οποιοδήποτε μέρος του 
αεροσκάφους, περιλαμβανομένων μερών που αποσπά¬ 
στηκαν από αυτό, ή 

γ.γ. στην άμεση έκθεσή του στα αέρια των στροβιλοκι¬ 
νητήρων, εκτός αν πρόκειται για κακώσεις οφειλόμενες 
σε φυσικά ή τυχαία αίτια, για αυτοτραυματισμούς ή τραυ¬ 
ματισμούς από άλλα πρόσωπα ή σε περίπτωση που ο 
τραυματισμός συμβαίνει σε λαθρεπιβάτες που κρύβονται 
εκτός των ζωνών στις οποίες έχουν κανονικά πρόσβαση οι 
επιβάτες και το πλήρωμα. 

β. Το αεροσκάφος υποστεί βλάβη ή θραύση στα δομικά 
του στοιχεία, η οποία αλλοιώνει τα χαρακτηριστικά, που 
αφορούν στη δομική αντοχή, τις επιδόσεις ή τα πτητικά 
χαρακτηριστικά του και για την αποκατάσταση της οποί¬ 
ας απαιτείται σημαντική επισκευή ή αντικατάσταση του 
μέρους που έχει υποστεί βλάβη, εκτός αν η ζημιά ή η βλά¬ 
βη περιορίζεται στον κινητήρα ή στο περίβλημά του ή τα 
εξαρτήματάτου ή πρόκειται για ζημιές που περιορίζονται 
στους έλικες, τα ακροπτερύγια, τις κεραίες, τα ελαστικά, 
το σύστημα τροχοπέδησης, τα αεροδυναμικά περιβλήμα¬ 
τα ή σε μικρές οδοντώσεις ή διατρήσεις στο περίβλημα 
του αεροσκάφους. 

γ. Το αεροσκάφος έχει απολεσθεί ή δεν υπάρχει καμία 
δυνατότητα προσπέλασης προς αυτό. 

3. Σοβαρόςτραυματισμός: κάθε σωματική βλάβη την οποία 
υφίσταται πρόσωπο σε περίπτωση ατυχήματος εφόσον: 

α. απαιτηθεί η νοσηλεία του για χρονικό διάστημα με¬ 
γαλύτερο των σαράντα οκτώ (48) ωρών και η εισαγωγή 
πραγματοποιηθεί εντός διαστήματος επτά (7) ημερών α¬ 
πό την ημερομηνία κατά την οποία επήλθε η σωματική 
βλάβη, ή 

β. προκληθεί κάταγμα οποιουδήποτε οστού (εκτός από 
απλά κατάγματα δακτύλωντου χεριού, δακτύλωντου πο¬ 
διού ή της μύτης), ή 

γ. προκληθούν λύσεις της συνέχειας ιστών με αποτέλε¬ 
σμα σοβαρή αιμορραγία ή βλάβη νεύρων, μυών ή τενό¬ 
ντων, ή 

δ. προκληθεί βλάβη σε οποιοδήποτε εσωτερικό όργα¬ 
νο, ή 

ε. προκληθούν εγκαύματα δεύτερου ή τρίτου βαθμού ή 
οποιαδήποτε άλλα εγκαύματα σε ποσοστό μεγαλύτερο 
του 5% της επιφάνειας του σώματος, ή 

στ. οφείλεται στην εξακριβωμένη έκθεση σε μολυσματι¬ 
κές ουσίες ή σε επιβλαβείς ακτινοβολίες. 

4. Θανάσιμος τραυματισμός: τραυματισμός σε κάποιο 
ατύχημα, λόγω του οποίου επέρχεται ο θάνατος του πα- 
θόντος εντός τριάντα (30) ημερών από την ημερομηνία 
του ατυχήματος. 

5. Αίτια: οι ενέργειες ή παραλείψεις, γεγονότα ή συνθή¬ 
κες ή συνδυασμός των ανωτέρω στοιχείων που προκα- 
λούντο ατύχημα ή το συμβάν. 

6. Διερεύνηση: δραστηριότητες που αναπτύσσονται με 
σκοπό την πρόληψη των ατυχημάτων και συ μβάντων, οι ο¬ 
ποίες περιλαμβάνουν τη συλλογή και την ανάλυση πλη¬ 
ροφοριών, την έκθεση των πορισμάτων, τον προσδιορι¬ 
σμό των αιτίων και, ανάλογα με την περίπτωση, τη διατύ¬ 
πωση συστάσεων ασφαλείας. 

7. Επικεφαλής διερεύνησης: πρόσωπο στο οποίο έχει α¬ 
νατεθεί αρμοδίως η ευθύνη για την οργάνωση, τη διεξα¬ 
γωγή και τον έλεγχο της διερεύνησης. 

8. Τεχνικός σύμβουλος: πρόσωπο το οποίο διενεργεί, 
με βάση τα προσόντα του, πράξεις που σχετίζονται με τη 
διερεύνηση υπό την εποπτεία του επικεφαλής της διε- 
ρεύνησης. 

9. Συσκευή καταγραφής στοιχείων πτήσης: οποιουδή- 
ποτε τύπου καταγραφικό σύστημα, τοποθετημένο σε αε¬ 
ροσκάφος για να διευκολύνει τη διερεύνηση ατυχημάτων 
και συμβάντων. 

10. Επιχείρηση: κάθε φυσικό ή νομικό πρόσωπο ή ένω¬ 
ση προσώπων που επιδιώκει ή δεν επιδιώκει κερδοσκοπι¬ 
κό σκοπό ή κάθε επίσημος φορέας με ή χωρίς ίδια νομική 
προσωπικότητα. 

11. Φορέας εκμετάλλευσης: πρόσωπο, οργανισμός ή ε¬ 
πιχείρηση που επιδίδεται ή προτίθεται να επιδοθεί σε εκ¬ 
μετάλλευση ενός ή περισσότερων αεροσκαφών. 

12. Κράτος νηολόγησης: κράτος στο νηολόγιο του ο¬ 
ποίου είναι καταχωρημένο το αεροσκάφος. 

13. Κράτος κατασκευής: κράτος το οποίο ασκεί τη σύμ¬ 
φωνη με τους κανόνεςτου αεροπορικού δικαίου εποπτεία 
επί της επιχείρησης, η οποία είναι υπεύθυνη για την τελι¬ 
κή συναρμολόγηση του αεροσκάφους. 

14. Κράτος σχεδιασμού: κράτος στην επικράτεια του ο¬ 
ποίου βρίσκεται η έδρα της επιχείρησης που έχει σχεδιά¬ 
σει το τύπο του αεροσκάφους. 

15. Πτήση: η πτήση όπως ορίζεται στο άρθρο 185 παρ. 
α'του Ν. 1815/1988 (ΦΕΚ250Α'). 

16. Πτητική λειτουργία αεροσκάφους: η εκτελούμενη α¬ 
πό αυτό πτήση, καθώς και το σύνολο των εκτελούμενων 
πριν ή μετά την έναρξη της πτήσης ή και μετά την περά- 
τωση αυτής αναγκαίων ενεργειών επί ή υπό το αεροσκά¬ 
φος, οι οποίες έχουν άμεση σχέση με την πραγματοποίη¬ 
ση της πτήσης. 

17. Συμβάν: γεγονός που δεν είναι ατύχημα, αλλά συν¬ 
δέεται με τη χρησιμοποίηση αεροσκάφους και θέτει σε 


κίνδυνο ή θα μπορούσε να θέσει σε κίνδυνο την ασφάλεια 
της εκμετάλλευσής του. 

18. Σοβαρό συμβάν: συμβάν συντελούμενο υπό συνθή¬ 
κες από τις οποίες διαφαίνεται ότι παραλίγο να συνέβαι- 
νε ατύχημα. 

19. Συστάσεις ασφαλείας: κάθε πρόταση της Επιτρο¬ 
πής Διερεύνησης Ατυχημάτων και Ασφάλειας Πτήσεων 
που διατυπώνεται με βάση τις πληροφορίες που προκύ¬ 
πτουν από τη διερεύνηση και αποσκοπεί στην πρόληψη 
μελλοντικών ατυχημάτων ή συμβάντων. 

Άρθρο 3 

Σοβαρά συμβάντα 

Σοβαρά συμβάντα αποτελούν ιδίως: 

1. Παραλίγο σύγκρουση κατά την οποία απαιτήθηκε ε¬ 
λιγμός αποφυγής για να αποφευχθεί σύγκρουση ή επικίν¬ 
δυνη κατάσταση. 

2. Πρόσκρουση στο έδαφος χωρίς απώλεια του ελέγ¬ 
χου, η οποία μόλις απεσοβήθηκε. 

3. Διακοπή απογείωσης λόγω κλειστού ή κατειλημμέ¬ 
νου διαδρόμου ή απογείωση από κλειστό ή κατειλημμένο 
διάδρομο με οριακή απόσταση από εμπόδια. 

4. Προσγείωση ή απόπειρα προσγείωσης σε κλειστό ή 
κατειλημμένο διάδρομο. 

5. Σημαντική απόκλιση από τις προβλεπόμενες επιδό¬ 
σεις κατά την απογείωση ή το αρχικό στάδιο ανόδου. 

6. Κάθε περίπτωση πυρκαγιάς ή εμφάνισης καπνών στο 
χώρο των επιβατών, στα διαμερίσματα φορτίου ή πυρκα¬ 
γιάς στον κινητήρα, ακόμη και αν η πυρκαγιά κατασβέ- 
σθηκε με πυροσβεστικό υλικό. 

7. Κάθε γεγονός για το οποίο απαιτήθηκε η χρησιμοποίη¬ 
ση εφεδρικού οξυγόνου από το πλήρωμα διακυβέρνησης. 

8. Αστοχία δομικού στοιχείου του αεροσκάφους ή από¬ 
σπαση τμημάτων του κινητήρα, χωρίς όμως η περίπτωση 
να κατατάσσεται στα ατυχήματα. 

9. Πολλαπλές βλάβες ενός ή περισσότερων συστημά¬ 
των του αεροσκάφους με σοβαρές επιπτώσεις στο χειρι¬ 
σμό του. 

10. Κάθε περίπτωση αδυναμίας μέλους του πληρώμα¬ 
τος διακυβέρνησης να ασκήσει τα καθήκοντά του κατά 
την πτήση. 

11. Οποιαδήποτε σχετική μετά καύσιμα βλάβη, η οποία 
θα απαιτούσε ο χειριστής να δηλώσει ότι ανέκυψε κατά¬ 
σταση ανάγκης. 

12. Συμβάντα κατά την απογείωση και την προσγείωση, 
συμβάντα όπως η προσγείωση πριν απάτην αρχή του δια¬ 
δρόμου, υπέρβαση του τέρματος του διαδρόμου ή πλευ¬ 
ρική εκτροπή. 

13. Βλάβες συστημάτων, μετεωρολογικά φαινόμενα, 
πτήση εκτός των εγκεκριμένων περιθωρίων πτήσης ή άλ¬ 
λα περιστατικά που θα μπορούσαν να καταστήσουν δύ¬ 
σκολη τη διακυβέρνηση του αεροσκάφους. 

14. Βλάβη περισσότερων του ενός συστημάτων σε πολ¬ 
λαπλό σύστημα, που είναι υποχρεωτικό για την καθοδή¬ 
γηση των πτήσεων και την αεροναυτιλία. 

Άρθρο 4 

Σκοπός και αντικείμενο της διερεύνησης 

1. Διερεύνηση διενεργείται για κάθε ατύχημα και σοβα¬ 
ρό συμβάν. Αποκλειστικός σκοπός της διερεύνησης είναι 
η διακρίβωση των αιτίων που προκάλεσαν το ατύχημα ή 
το σοβαρό συμβάν, με στόχο την πρόληψη ατυχημάτων ή 

συμβάντων και δεν αποσκοπεί στη διαπίστωση υπαιτιότη¬ 
τας και στον καταλογισμό ευθυνών ή αξιώσεων. 

2. Σε διερεύνηση υπόκεινται άλατα ατυχήματα ή σοβα¬ 
ρά συμβάντα που συνέβησαν σε αεροσκάφος κατά τη 
διάρκεια της πτητικής λειτουργίας του. 

3. Για ατυχήματα ή σοβαρά συμβάντα που συμβαίνουν 
σε αεροσκάφη πριν ή μετά την πτητική λειτουργία τους 
διενεργείται διερεύνηση μόνο εάν η Επιτροπή που ανα- 
φέρεται στο επόμενο άρθρο αναμένει από την έρευνα να 
προκύψουν νέα διδάγματα για την ασφάλεια πτήσεων. Το 
ίδιο ισχύει για τη διερεύνηση ατυχημάτων ή σοβαρών 
συμβάντων που συμβαίνουν σε ανεμόπτερα και μηχανο¬ 
κίνητα ανεμόπτερα, υπερελαφρά, αιωρόπτερα, μοτοαιω- 
ρόπτερα, αλεξίπτωτα και αερόστατα. 

Άρθρο 5 

Σύσταση Επιτροπής Διερεύνησης Ατυχημάτων 
και Ασφάλειας Πτήσεων 

1. Συνιστάται Επιτροπή Διερεύνησης Ατυχημάτων και 
Ασφάλειας Πτήσεων, εφεξής καλούμενη "Επιτροπή" για 
τη διερεύνηση ατυχημάτων και σοβαρών συμβάντων αε¬ 
ροσκαφών Πολιτικής Αεροπορίας, με έδρα την Αθήνα. Η 
Επιτροπή έχει διοικητική αυτοτέλεια και εποπτεύεται από 
τον Υπουργό Μεταφορών και Επικοινωνιών. 

2. Η Επιτροπή είναι λειτουργικά και οργανωτικά ανε¬ 
ξάρτητη από τους φορείς και υπηρεσίες που είναι επι¬ 
φορτισμένοι με τον έλεγχο εναερίου κυκλοφορίας της 
πλοϊμότητας και λειτουργίας αεροσκαφών, της πιστοποί¬ 
ησης, της συντήρησης, της διεξαγωγής πτήσεων, της χο¬ 
ρήγησης πτυχίων και αδειών ιπτάμενων μηχανικών, επι¬ 
μελητών πτήσεων και ελεγκτών εναερίου κυκλοφορίας, 
της εκμετάλλευσης και λειτουργίας αερολιμένων και γε¬ 
νικά από κάθε φυσικό ή νομικό πρόσωπο, του οποίου τα 
συμφέροντα θα μπορούσαν να έλθουν σε σύγκρουση με 
την αποστολή που έχει ανατεθεί στην Επιτροπή. 

3. Η Επιτροπή συγκροτείται από τον Πρόεδρο και τέσ¬ 
σερα (4) μέλη. Ο Πρόεδρος της Επιτροπής διορίζεται με 
απόφαση του Υπουργού Μεταφορών και Επικοινωνιών, 
μετά από προηγούμενη επιλογή του από τη Διάσκεψη των 
Προέδρωντης Βουλής, με την αυξημένη πλειοψηφίατων 
τεσσάρων πέμπτων των μελών της. Τα μέλη ορίζονται με 
απόφαση του Υπουργού Μεταφορών και Επικοινωνιών. Η 
θητεία του Προέδρου και των μελών είναι τριετής και μπο¬ 
ρεί να ανανεώνεται. Αν λήξει πρόωρα η θητεία του προέ¬ 
δρου ή μέλους της Επιτροπής, με όμοια απόφαση ορίζε¬ 
ται αντικαταστάτης για το υπόλοιπο της θητείας του. Τα 
μέλη πρέπει να διαθέτουν επιστημονική γνώση και εμπει¬ 
ρία σε έναν ή περισσότερους από τους παρακάτω τομείς: 

α. Αεροπορικό Δίκαιο 

β. Αεροπορικές Μεταφορές 

γ. Διακυβέρνηση Αεροσκαφών 

δ. Αεροναυπηγική 

ε. Τεχνική υποστήριξη Αεροσκαφών 

στ. Λειτουργία ή διαχείριση Αερολιμένων 

ζ. Έλεγχος εναέριας κυκλοφορίας. 

4. Η Επιτροπή εκπροσωπείται από τον Πρόεδρό της. Ο 
Πρόεδρος είναι κρατικός λειτουργός αποκλειστικής απα¬ 
σχόλησης. Γ ια το χρόνο που κατέχει τη θέση του τελεί σε 
αναστολή της επαγγελματικής του δραστηριότητας και, 
εφόσον είναι μέλος Δ.Ε.Π. Α.Ε.Ι., σε άδεια που του χορη¬ 
γείται κατά το άρθρο 17 παρ. 4 περίπτωση α' του Ν. 
1268/1982 (ΦΕΚ87Α'). 


Άρθρο 6 

Σύσταση Μονάδας Μελετών και Διερεύνησης 
Αεροπορικών Ατυχημάτων και Συμβάντων 

1. Γιατην υποβοήθηση του έργου της Επιτροπής, συνι- 
στάται Μονάδα Μελετών και Διερεύνησης Αεροπορικών 
Ατυχημάτων και Συμβάντων, εφεξής καλούμενη "Μονά¬ 
δα". Η Μονάδα είναι οργανωμένη σε επίπεδο Διεύθυνσης 
και ανήκει οργανικά στην Επιτροπή. Διοικείται από τον 
Πρόεδρο της Επιτροπής και τον Προϊστάμενό της. 

2. Με προεδρικό διάταγμα, που εκδίδεται εντός οκτώ (8) 
μηνών από τη δημοσίευση του νόμου αυτού, με πρόταση 
των Υπουργών Μεταφορών και Επικοινωνιών, Οικονομι¬ 
κών και Εσωτερικών, Δημόσιας Διοίκησης και Αποκέ¬ 
ντρωσης, καθορίζονται ο Οργανισμός της Μονάδας, η 
διάρθρωση και οι αρμοδιότητες των Υπηρεσιών της, ο α¬ 
ριθμός των κατά κατηγορία και κλάδο οργανικών θέσεων, 
οι οποίες δεν μπορούν να υπερβαίνουν τις είκοσι πέντε 
(25) συνολικά, τα προσόντα διορισμού σε κάθε κλάδο, κα¬ 
θώς και οι διοικητικές αρμοδιότητες του προέδρου της Ε¬ 
πιτροπής και του προϊσταμένου της Μονάδας. Με το ίδιο 
προεδρικό διάταγμα εγκρίνεται ο Κανονισμός εσωτερι¬ 
κής λειτουργίας της Επιτροπής. 

Τ ο προσωπικό της Μονάδας διορίζεται με απόφαση του 
Υπουργού Μεταφορών και Επικοινωνιών και υπάγεται 
στο καθεστώς του Κώδικα Κατάστασης δημοσίων πολιτι¬ 
κών διοικητικών υπαλλήλων, όπως ισχύει κάθε φορά. Με 
την επιφύλαξη ειδικότερων ρυθμίσεων, οι τακτικοί υπάλ¬ 
ληλοι της Μονάδας υπάγονται, ως προς την επικουρική 
τους ασφάλιση, στο Ταμείο Ασφάλισης υπαλλήλων Υπη¬ 
ρεσίας Πολιτικής Αεροπορίας. 

3. Μέχρι την πλήρωση των οργανικών θέσεων της Μο¬ 
νάδας, οι οποίες θα συσταθούν με το προεδρικό διάταγ¬ 
μα που προβλέπεται στην προηγούμενη παράγραφο, η 
Μονάδα στελεχώνεται από προσωπικό δεκαπέντε (15) α¬ 
τόμων που αποσπάται από φορείς του δημόσιου τομέα. Η 
απόσπαση διενεργείται χωρίς γνωμοδότηση του Υπηρε¬ 
σιακού Συμβουλίου, με απόφαση του Υπουργού Μεταφο¬ 
ρών και Επικοινωνιών και του οικείου Υπουργού. Το ανω¬ 
τέρω προσωπικό πρέπει να έχει γνώσεις και εμπειρία σε 
έναν ή περισσότερους από τους τομείς: χειρισμού αερο¬ 
σκαφών, αεροναυπηγικής, μηχανικού αεροσκαφών, λει¬ 
τουργίας αερολιμένων, επιμελητείας πτήσεων, ελέγχου 
εναερίου κυκλοφορίας, ηλεκτρονικού αεροσκαφών, μεά- 
ριστη γνώση της αγγλικής γλώσσας και επιθυμητή εμπει¬ 
ρία στις διερευνήσεις. Οι αποσπάσεις της παρούσας πα¬ 
ραγράφου δεν μπορούν να έχουν διάρκεια μεγαλύτερη 
των τριών (3) ετών με δυνατότητα παράτασης για μία α¬ 
κόμη διετία. Η πλήρωση των οργανικών θέσεων της Μο¬ 
νάδας μπορεί να γίνει και με τη διαδικασία της μετάταξης 
προσωπικού από άλλους φορείς του δημόσιου τομέα, 
σύμφωνα με τις κείμενες διατάξεις. 

4. Η Μονάδα, για την υποβοήθηση του έργου της, δύνα- 
ται, ύστερα από έγκριση της Επιτροπής, να απευθύνεται 
κατ’ εξαίρεση σε τεχνικούς συμβούλους. Η αμοιβή τωντε- 
χνικών συμβούλων καθορίζεται με κοινή απόφαση των Υ¬ 
πουργών Μεταφορών και Επικοινωνιών και Οικονομικών. 

Η επιλογή γίνεται με τη διαδικασία της διαπραγμάτευ¬ 
σης, σύμφωνα με τις διατάξεις του Π.Δ. 346/1998 (ΦΕΚ 
230 Α') "Προσαρμογή της ελληνικής νομοθεσίας γιατις δη¬ 
μόσιες συμβάσεις υπηρεσιών προς τις διατάξεις της οδη¬ 
γίας 92/50/Ε.Ο. Κ. του Συμβουλίου της 18ης Ιουλίου 1992", 
όπως τροποποιήθηκε με το Π.Δ. 18/2000 (ΦΕΚΙδΑ'). 

5. Με την επιφύλαξη των διατάξεων του άρθρου 4 του 
Π.Δ. 394/1996 (ΦΕΚ266 Α') "Κανονισμός Προμηθειών Δη¬ 
μοσίου", η Επιτροπή μπορεί κατά τη διερεύνηση να ανα¬ 
θέτει απευθείας εξειδικευμένες εργασίες, σχετικές με τη 
διερεύνηση του συγκεκριμένου ατυχήματος σε δημόσι¬ 
ους ή ιδιωτικούς φορείς με αναγνωρισμένη εμπειρία στο 
αντικείμενο, καθώς και σε πανεπιστημιακά ή ερευνητικά ι¬ 
δρύματα της ημεδαπής ή της αλλοδαπής. 

6. Με κοινή απόφαση των Υπουργών Μεταφορών και Ε¬ 
πικοινωνιών και Οικονομικών καθορίζονται οι αποδοχές 
του Προέδρου, των μελών και του Γραμματέα της Επι¬ 
τροπής. Με την ίδια απόφαση καθορίζεται ειδική πρόσθε¬ 
τη αμοιβή στους υπαλλήλους της Μονάδας, στους οποί¬ 
ους συμπεριλαμβάνονται και οι αποσπώμενοι σε αυτήν υ¬ 
πάλληλοι. Ειδικότερα, οι πάσης φύσεως αμοιβές των 
διερευνητών δεν μπορούν να είναι κατώτερες των πάσης 
φύσεως αμοιβών των εξουσιοδοτημένων επιθεωρητών 
της Υπηρεσίας Πολιτικής Αεροπορίας, με τα ίδια χρόνια 
υπηρεσίας. 

7. Οι υπάλληλοι που αποσπώνται στη Μονάδα λαμβά¬ 
νουν από την υπηρεσία τουςτο μισθό και όλες τις τυχόν ε¬ 
πιπλέον τακτικές αποδοχές, καθώς και τα κάθε είδους τα¬ 
κτικά επιδόματα, όπως και τις ειδικές αποζημιώσεις και α¬ 
πολαβές της οργανικής τους θέσης, που καταβάλλονται 
παγίως από την Υπηρεσία από την οποία αποσπώνται. 

8. Τα έξοδα μετακίνησης, διανυκτέρευσης και άλλες δα¬ 
πάνες καταβάλλονται στους δικαιούχους διερευνητές και 
τεχνικούς συμβούλους, σύμφωνα με την ισχύουσα νομο¬ 
θεσία, δι’ απολογισμού εξόδων, με εντολή του Προϊστα¬ 
μένου της Μονάδας. 

Άρθρο 7 

Διαδικασία διερεύνησης 

1. Η διερεύνηση αποβλέπει στην απόκτηση και αποτύ¬ 
πωση των διαθέσιμων σχετικών πληροφοριών, την ανά¬ 
λυση των υπαρχόντων αποδεικτικών στοιχείων, καθώς και 
τη διαπίστωση των πιθανών αιτίων ενός ατυχήματος ή 
συμβάντος. Η διαδικασία και οι τεχνικές διερεύνησης 
πρέπει να είναι σύμφωνες με το Παράρτημα 13 της Σύμ¬ 
βασης του Σικάγου και τα εγχειρίδια του Διεθνούς Οργα¬ 
νισμού Πολιτικής Αεροπορίας, όπως ισχύουν. Η διερεύ- 
νηση ολοκληρώνεται με την έκδοση πορίσματος στο ο¬ 
ποίο μπορεί να περιέχονται συστάσεις ασφάλειας 
πτήσεων. 

2. Η Επιτροπή καθορίζει την έκταση της διερεύνησης α¬ 
νάλογα με το μέγεθος και το είδος του ατυχήματος ή του 
συμβάντος, λαμβάνοντας υπόψη τα συμπεράσματα που 
ενδέχεται να προκύψουν για τη βελτίωση της ασφάλειας 
των πτήσεων. 

3. Η διερεύνηση που διεξάγεται από την Επιτροπή έχει 
προτεραιότητα έναντι όλωντων άλλων ειδικών και τεχνικών 
ερευνών που προσανατολίζονται σε στόχους διαφορετι¬ 
κούς από αυτούς που αναφέρονται στο άρθρο 4. Με την ε¬ 
πιφύλαξη της παραγράφου 1 του άρθρου 25 του νόμου αυ¬ 
τού, οι αρμοδιότητες και το έργο των διωκτικών, δικαστι¬ 
κών και λοιπών κρατικών αρχών δεν επηρεάζονται, εφόσον 
δεν παρεμποδίζεται το έργο της ομάδας διερεύνησης. 

Άρθρο 8 

Έναρξη της διερεύνησης και αρμοδιότητες 
των διερευνητών 

1. Ο Πρόεδρος της Επιτροπής ορίζει για κάθε ατύχημα 


ή συμβάντην ομάδα διερεύνησης και τον επικεφαλής διε- 
ρεύνησης, ο οποίος διευθύνει τη συγκεκριμένη έρευνα. 

2. Ο επικεφαλής και τα μέλη της ομάδας διερεύνησης 
ιδίως: 

α. Έχουν απρόσκοπτη πρόσβαση στοντόποτου ατυχή¬ 
ματος ή του συμβάντος, καθώς και στο αεροσκάφος, το 
περιεχόμενο και τα συντρίμματά του. Εισέρχονται σε οι¬ 
κόπεδα και κατοικίες που υπέστησαν ζημιές προκειμένου 
να διενεργούν αυτοψία. 

β. Πραγματοποιούν άμεση καταγραφή των τεκμηρίων 
και λαμβάνουν θραύσματα ή συστατικά μέρη του αερο¬ 
σκάφους με σκοπό την εξέταση ή την ανάλυση. 

γ. Έχουν άμεση πρόσβαση στο περιεχόμενο των συ¬ 
σκευών καταγραφής στοιχείων πτήσης του αεροσκά¬ 
φους και των υπηρεσιών ελέγχου εναέριας κυκλοφορίας, 
παραλαμβάνουν και αξιοποιούν τα αντικείμενα αυτά για 
το σκοπό της έρευνας. Έχουν άμεση πρόσβαση σε κάθε 
άλλου είδους καταγραφές τις οποίες αξιοποιούν. 

δ. Έχουν πρόσβαση στα αποτελέσματα εξέτασης των 
θυμάτων. 

ε. Έχουν άμεση πρόσβαση στα αποτελέσματα εξέτα¬ 
σης ή έρευνας των προσώπων που εμπλέκονται στην πτή¬ 
ση του αεροσκάφους που υπέστη ατύχημα. 

στ. Έχουν ελεύθερη πρόσβαση σε κάθε σχετική πληρο¬ 
φορία, λαμβάνοντας γνώση των σχετικών εγγράφων του 
κυρίου, του φορέα εκμετάλλευσης ή του κατασκευαστή 
του αεροσκάφους και μερών αυτού, των αρμόδιων Υπη¬ 
ρεσιών της Υπηρεσίας Πολιτικής Αεροπορίας και λαμβά¬ 
νουν αντίγραφα, εφόσον τούτο κρίνεται απαραίτητο, για 
την εκπλήρωση του σκοπού της διερεύνησης ή προβαί¬ 
νουν σε εξέταση μαρτύρων. 

Οι αρμόδιες Αστυνομικές και άλλες Αρχές υποχρεού- 
νται να παρέχουν τη συνδρομή τους στον επικεφαλής και 
τα μέλη της ομάδας διερεύνησης κατά την άσκηση των 
ως άνω αρμοδιοτήτων τους. 

3. Ο επικεφαλής της ομάδας διερεύνησης έχει, κατά τη 
διάρκεια της διερεύνησης, τα δικαιώματα ανακριτικών υ¬ 
παλλήλων, που προβλέπονται στο Κώδικα Ποινικής Δικο¬ 
νομίας. 

Άρθρο 9 

Αποδεικτικά μέσα 

Αποδεικτικά μέσα για την απόδειξη των αιτίων του ατυ¬ 
χήματος ή του σοβαρού συμβάντος είναι ιδίως: 

1. Οι πληροφορίες που έχουν σχέση με το ατύχημα ή το 
συμβάν. 

2. Οι μαρτυρικές καταθέσεις σημαντικών για τη διερεύ- 
νηση προσώπων. 

3. Έγγραφα ή ακριβή αντίγραφα αυτών, εφόσον δεν υ¬ 
πάρχουν αντίθετοι ειδικοί περιορισμοί χρήσης. 

Άρθρο 10 

Τόπος του ατυχήματος 

1. Οι κατά τόπο αρμόδιες Αστυνομικές ή Λιμενικές Αρ¬ 
χές αποκλείουν τον τόπο του ατυχήματος, το συντομότε¬ 
ρο δυνατό από την πρόσβαση τρίτων. Για την πρόσβαση 
στον αποκλεισμένο τόπο του ατυχήματος αποφασίζει ο ε¬ 
πικεφαλής της διερεύνησης. 

2. Απαγορεύεται η μετακίνηση αεροσκάφους ή αφαίρε¬ 
ση τμημάτων αυτού, καθώς και παντός στοιχείου ή αντι¬ 
κειμένου, το οποίο ανήκει στο αεροσκάφος ή έχει σχέση 
με το ατύχημα ή το συμβάν. Ομοίως απαγορεύεται η φθο- 

ρά ή η αλλοίωση του αεροσκάφους ή των εξαρτημάτων 
αυτού, καθώς και κάθε στοιχείου ή αντικειμένου που ανή¬ 
κει στο αεροσκάφος ή έχει σχέση με το ατύχημα ή το συμ¬ 
βάν πριν από την αποδέσμευσή τους από τον επικεφαλής 
της διερεύνησης. 

Επιτρέπεται μόνο: 

α. η λήψη μέτρων διάσωσης και κατάσβεσης χωρίς να 
μεταβληθεί αν είναι δυνατόν η θέση των αντικειμένων και 
αποδεικτικών στοιχείων, 

β. η λήψη μέτρων για την αποτροπή ενός άμεσα επαπει- 
λούμενου κινδύνου, 

γ. η διάσωση τραυματιών και η παροχή πρώτων βοηθει¬ 
ών, με ταυτόχρονη, αν είναι δυνατόν, γραπτή και φωτο¬ 
γραφική καταγραφή της θέσης τους στον τόπο του ατυ¬ 
χήματος ή σε σχέση με τον τόπο του ατυχήματος, 
δ. η λήψη μέτρων για την άρση εμποδίων σε αεροσκά¬ 
φη ή σε άλλα μεταφορικά μέσα ή το κοινό. 

3. Η αφαίρεση ή η αποκωδικοποίηση στοιχείων παντός 
αποτυπωτού πτήσεων που ανήκει σε αεροσκάφος που έ¬ 
χει υποστεί ατύχημα επιτρέπεται μόνο σε άτομα ειδικά ε¬ 
ξουσιοδοτημένα από τον επικεφαλής της διερεύνησης. 

4. Για την αποδέσμευση τουτόπουτου ατυχήματος,του 
αεροσκάφους και των συντριμμάτων αυτού αποφασίζει ο 
επικεφαλής της διερεύνησης. 

Άρθρο 11 

Πρόσωπα που συμμετέχουν στη διαδικασία 
διερεύνησης 

1. Στη διαδικασία διερεύνησης μπορούν να συμμετέ¬ 
χουν με έναν εξουσιοδοτημένο εκπρόσωπο τα κράτη νη¬ 
ολόγησης, εκμετάλλευσης, σχεδιασμού και κατασκευής 
του αεροσκάφους. Οι εξουσιοδοτημένοι εκπρόσωποι 
μπορούν να επικουρούνται από τεχνικούς συμβούλους ή 
εμπειρογνώμονες. 

2. Η συμμετοχή στη διερεύνηση καλύπτει, υπάτην επο- 
πτεία του επικεφαλής της διερεύνησης, όλους τους το¬ 
μείς της, ιδίως: 

α. την επιθεώρηση του τόπου του ατυχήματος, 
β. την εξέταση του αεροσκάφους ή των συντριμμάτωντου, 
γ. την εξέταση μαρτύρων και τη δυνατότητα υποβολής 
συμπληρωματικών ερωτήσεων, 
δ. τη συντομότερη δυνατή πρόσβαση σε άλατα αποδει¬ 
κτικά μέσα, 

ε. τη λήψη φωτοαντιγράφων των ουσιωδών εγγράφων, 
στ. τη συμμετοχή σε περαιτέρω έρευνες, συμπεριλαμ¬ 
βανομένων των συσκέψεων σχετικά με τα αίτια και τα α¬ 
ποτελέσματα του ατυχήματος, καθώς και τις συστάσεις 
ασφάλειας, 

ζ. την υποβολή προτάσεων για την έκταση ή κατεύθυν¬ 
ση των ερευνών. 

3. Η παρουσία των εξουσιοδοτημένων εκπροσώπων και 
των συμβούλωντους δεν αποτελεί αναγκαία προϋπόθεση 
για την έναρξη και διεξαγωγή της διερεύνησης. 

4. Οι εξουσιοδοτημένοι εκπρόσωποι και οι σύμβουλοί 
τους υποχρεούνται να γνωστοποιούν στην Επιτροπή γεγο¬ 
νότα και αποδεικτικά στοιχεία που περιήλθαν σε γνώση τους 
και είναι σημαντικά για το ατύχημα και τη διερεύνησή του. 

5. Οι εξουσιοδοτημένοι εκπρόσωποι και οι σύμβουλοί 
τους δεν έχουν το δικαίωμα να κοινοποιούν στοιχεία της 
έρευνας ή να λαμβάνουν δημόσια θέση για την πορεία αυ¬ 
τής ή τα επί μέρους αποτελέσματάτης χωρίς τη ρητή συ¬ 
γκατάθεση της Επιτροπής. 


6. Οι εξουσιοδοτημένοι εκπρόσωποι και οι σύμβουλοί 
τους που παραβιάζουν τις διατάξεις του νόμου αυτού α¬ 
ποκλείονται από την έρευνα. 

Άρθρο 12 
Αίτηση εξαίρεσης 

1. Αν υπάρχουν γεγονότα που μπορούν να δικαιολογή¬ 
σουν δυσπιστία για την αντικειμενικότητα και αμεροληψία 
προσώπων που συμμετέχουν στη διερεύνηση ατυχήμα¬ 
τος ή συμβάντος, όποιος έχει έννομο συμφέρον μπορεί να 
υποβάλλει στην Επιτροπή αίτηση εξαίρεσης. Η αίτηση υ¬ 
ποβάλλεται εγγράφως καιπρέπειναπεριέχειτουςλόγους 
της εξαίρεσης και να αναφέρει με σαφήνεια τα πραγματι¬ 
κά περιστατικά στα οποία στηρίζονται οι λόγοι αυτοί, κα¬ 
θώς και τα μέσα απόδειξής τους. Επί της αίτησης αποφα¬ 
σίζει σε πρώτο και τελευταίο βαθμό η Επιτροπή σε ολομέ¬ 
λεια. Δεύτερη αίτηση από τον ίδιο αιτούντα κατά του 
αυτού προσώπου για τους ίδιους λόγους δεν επιτρέπεται. 

2. Έως ότου αποφανθεί η Επιτροπή επί της αίτησης ε¬ 
ξαίρεσης, το πρόσωπο κατά του οποίου στρέφεται αυτή 
δεν μετέχει των εργασιών διερεύνησης. Αν αυτή η αίτηση 
γίνει δεκτή, αποκλείεται η συμμετοχή του προσώπου που 
εξαιρέθηκε στη συγκεκριμένη έρευνα. Διαδικαστικές 
πράξεις που έχουν ήδη ενεργηθεί παραμένουν έγκυρες. 

Άρθρο 13 

Ανταλλαγή απόψεων πριν από την ολοκλήρωση 
του Πορίσματος 

1. Ο επικεφαλής της διερεύνησης αποστέλλει προσχέ¬ 
διο του πορίσματος στα κράτη που συμμετέχουν στη διε- 
ρεύνηση σύμφωνα με το άρθρο 11 του νόμου αυτού και 
τα καλεί να εκφέρουν γραπτώς την άποψή τους σχετικά 
με τα γεγονότα και συμπεράσματα που έχουν ουσιώδη 
και αποφασιστική σημασία για τη διαπίστωση των αιτίων 
του ατυχήματος. 

2. Απόψεις και παρατηρήσεις που γίνονται αποδεκτές 
από τους ενεργούντες τη διερεύνηση αναφέρονται στο 
σχέδιο του πορίσματος. Αποκλίνουσες απόψεις που δεν 
έγιναν αποδεκτές στην τελική διαμόρφωση του εν λόγω 
σχεδίου, προσαρτώνται σε αυτό ως παράρτημα. Αν εντός 
εξήντα (60) ημερών από την αποστολή του προσχεδίου 
του πορίσματος δεν υποβληθούν εγγράφως απόψεις ή 
παρατηρήσεις, ολοκληρώνεται το σχέδιο πορίσματος. 

3. Αν η διερεύνηση διεξαχθεί με συνοπτικές διαδικασίες, 
σύμφωνα με τις διατάξεις του άρθρου 19, δεν αποστέλλε- 
ται προσχέδιο πορίσματος για ανταλλαγή απόψεων. 

Άρθρο 14 

Πόρισμα Διερεύνησης 

1. Μετά την ολοκλήρωση της διαδικασίας του προη¬ 
γούμενου άρθρου, ο επικεφαλής της διερεύνησης διαβι¬ 
βάζει στον προϊστάμενο της Μονάδας το Σχέδιο Πορί¬ 
σματος Διερεύνησης. Στο Σχέδιο διατυπώνεται ρητά ο α¬ 
ποκλειστικός σκοπός της διερεύνησης, όπως αυτός 
περιγράφεται στο άρθρο 4. 

2. Το Σχέδιο Πορίσματος περιέχει πληροφορίες για τις 
λεπτομέρειες του ατυχήματος ή του συμβάντος, τα ε¬ 
μπλεκόμενα αεροσκάφη, τις εξωτερικές συνθήκες, τα συ¬ 
μπεράσματα των ερευνητικών πράξεων και γνωμοδοτή¬ 
σεων, την αξιολόγηση όλων των στοιχείων και τον προσ¬ 
διορισμό των αιτίων ή των πιθανών αιτίωντου ατυχήματος 
ή του συμβάντος. Μπορεί να περιέχει και συστάσεις α- 

σφάλειας που πιθανόν να είναι επανάληψη συστάσεων α¬ 
σφάλειας που είχαν διατυπωθεί σε προγενέστερα πορί¬ 
σματα, αν λόγω της καθυστέρησης τίθεται σε κίνδυνο η α¬ 
σφάλεια των πτήσεων. 

3. Ο προϊστάμενος της Μονάδας υποβάλλει το Σχέδιο 
Πορίσματος μετο φάκελο του ατυχήματος στον Πρόεδρο 
της Επιτροπής. Η Επιτροπή, με βάση τα στοιχεία που συ¬ 
γκεντρώθηκαν, εκδίδει το Πόρισμα. Εάν κατά την κρίση 
της Επιτροπής, τα στοιχεία που υπάρχουν στο φάκελο εί¬ 
ναι ανεπαρκή, διατάσσειτη διενέργεια συμπληρωματικής 
διερεύνησης από τους ήδη διενεργήσαντες τη διερεύνη- 
ση ή από άλλους διερευνητές. 

4. Το Πόρισμα συντάσσεται σύμφωνα με τα προβλεπό- 
μενα στο Παράρτημα 13 της Σύμβασης του Σικάγου, ό¬ 
πως ισχύει κάθε φορά. 

5. Αντίγραφο του Πορίσματος διαβιβάζεται: 

α. στον Υπουργό Μεταφορών και Επικοινωνιών, 

β. στους αποδέκτες που αναφέρονται στο άρθρο 11 
παρ. 1 του παρόντος, 

γ. στο Διεθνή Οργανισμό Πολιτικής Αεροπορίας, όταν 
πρόκειται για αεροσκάφη με μέγιστο βάρος άνω των 
5.700 κιλών, 

δ. στην Επιτροπή των Ευρωπαϊκών Κοινοτήτων. 

6. Αν λόγω του ατυχήματος έχει προκύψει θάνατος ή 
βαριά σωματική βλάβη μέλους του πληρώματος, επιβάτη 
ή τρίτου στο έδαφος, διαβιβάζεται αντίγραφο του Πορί¬ 
σματος και του φακέλου που σχηματίσθηκε, στον αρμό¬ 
διο Εισαγγελέα Πλημμελειοδικών. 

7. Περίληψη του Πορίσματος δημοσιεύεται με τη φρο¬ 
ντίδα του Προέδρου της Επιτροπής σε δύο ημερήσιες ε¬ 
φημερίδες, που εκδίδονται στην Αθήνα και που έχουν, κα¬ 
τά την κρίση της Επιτροπής, τη μεγαλύτερη κυκλοφορία, 
και σε μία τοπική ημερήσια (εφόσον υπάρχει) που εκδίδε- 
ται στην έδρα του Πρωτοδικείου, στην περιφέρεια του ο¬ 
ποίου συνέβη το συμβάν. Η δαπάνη της δημοσίευσης βα¬ 
ρύνει τον προϋπολογισμό της Επιτροπής. 

Άρθρο 15 

Χρονικοί Περιορισμοί Διερεύνησης 

1. Το Σχέδιο Πορίσματος Διερεύνησης και ο σχετικός 
φάκελος υποβάλλονται στον Πρόεδρο της Επιτροπής το 
συντομότερο δυνατό και πάντως όχι πέραν χρονικού δια¬ 
στήματος έξι (6) μηνών από την ημερομηνία κατά την ο¬ 
ποία συνέβη το ατύχημα ή το συμβάν. Η Επιτροπή εκδίδει 
Πόρισμα μέσα σε προθεσμία τριών (3) μηνών. Αν διενερ- 
γηθεί συμπληρωματική έρευνα, σύμφωνα με την παρά¬ 
γραφο 3 του άρθρου 14, η ανωτέρω τρίμηνη προθεσμία 
παρατείνεται για το χρονικό διάστημα που ορίσθηκε από 
την Επιτροπή για την εν λόγω συμπληρωματική έρευνα. 

2. Αν οι ανάγκες της διερεύνησης το επιβάλλουν, ο Υ¬ 
πουργός Μεταφορών και Επικοινωνιών μπορεί με απόφα¬ 
σή του να παρατείνει τις προθεσμίες που αναφέρονται 
στις προηγούμενες παραγράφους, για εύλογο χρονικό 
διάστημα. 

Άρθρο 16 

Δήλωση αεροπορικών ατυχημάτων και συμβάντων 

1. Ο υπεύθυνος κυβερνήτης ή, αν αυτός κωλύεται, κά¬ 
ποιο μέλος του πληρώματος ή, εφόσον κανείς από αυ¬ 
τούς δεν είναι σε θέση, ο κύριος ή ο φορέας της εκμετάλ¬ 
λευσης του αεροσκάφους, καθώς και οποιοσδήποτε άλ¬ 
λος αντιληφθεί ή λάβει γνώση ατυχήματος, σοβαρού 


συμβάντος ή συμβάντος που έγινε εντός της περιοχής 
πληροφοριών πτήσεων (Ρ.Ι.Β.) Αθηνών, υποχρεούται να 
το δηλώσει αμελλητί στην Επιτροπή Διερεύνησης Ατυχη¬ 
μάτων και Ασφάλειας Πτήσεων ή την πλησιέστερη Αερο¬ 
πορική, Αερολιμενική, Αστυνομική ή άλλη τοπική Αρχή. 

2. Κάθε μέσο επικοινωνίας, δημόσιο ή ιδιωτικό, διατίθε¬ 
ται κατά προτεραιότητα για την άμεση μετάδοση στις αρ¬ 
μόδιες αρχές που αναφέρονται στην παράγραφο 1 των 
πληροφοριών για το ατύχημα ή το συμβάν που έγινε, κα¬ 
θώς και των σχετικών οδηγιών των αρχών αυτών. 

3. Ανεξάρτητα από την περίπτωση της παραγράφου 1, 
οι αρμόδιες γιατον έλεγχο, εποπτεία και διευκόλυνση των 
πτήσεων Αρχές είναι υποχρεωμένες να αναφέρουν αμέ¬ 
σως στην Επιτροπή Διερεύνησης Ατυχημάτων και Ασφά¬ 
λειας Πτήσεων κάθε ατύχημα ή σοβαρό συμβάν που συ¬ 
νέβη κατά τη λειτουργία ενός αεροσκάφους και του οποί¬ 
ου έλαβαν γνώση. 

Άρθρο 17 

Συνεργασία με άλλα κράτη 

1. Σε περίπτωση ατυχήματος στην αλλοδαπή, αεροσκά¬ 
φους εγγεγραμμένου στο Μητρώο Ελληνικών Αεροσκα¬ 
φών ή αεροσκάφους του οποίου την εκμετάλλευση έχει ε¬ 
πιχείρηση με έδρα την Ελλάδα, η Επιτροπή δύναται να α- 
ποστείλει έναν ή περισσότερους εξουσιοδοτημένους 
εκπροσώπους, οι οποίοι θα συμμετέχουν στη διερεύνηση 
με βάση τα προβλεπόμενα στο Παράρτημα 13 της Σύμ¬ 
βασης του Σικάγου περί "Διεθνούς Πολιτικής Αεροπο¬ 
ρίας". Η Επιτροπή διαβιβάζει στις αρμόδιες αλλοδαπές 
αρχές τις πληροφορίες που διαθέτει σχετικά με το διε- 
ρευνούμενο ατύχημα, μετηνπαρατήρησηότιμπορούννα 
χρησιμοποιηθούν μόνο για το σκοπό για τον οποίο τους 
διαβιβάσθηκαν. 

2. Εφόσον προκύψει ανάγκη, η Επιτροπή μπορεί να ζη¬ 
τήσει τη συνδρομή των αρμόδιων αρχών ή οργάνων άλ¬ 
λων κρατών, προκειμένου να θέσουν στη διάθεσή της τον 
απαραίτητο για τη διερεύνηση ατυχήματος εξοπλισμό, 
καθώς και ειδικευμένους εμπειρογνώμονες. Η Επιτροπή 
μπορεί να παρέχει ανάλογη συνδρομή στις αρμόδιες αρ¬ 
χές άλλων κρατών, ύστερα από σχετικό αίτημά τους. 

Άρθρο 18 

Υποχρέωση ενημέρωσης 

1. Για ατυχήματα ή σοβαρά συμβάντα που λαμβάνουν 
χώρα εντός της περιοχής πληροφοριών πτήσεων (Ρ.Ι.Β.) 
Αθηνών, η Επιτροπή ενημερώνει αμέσως και με τον ταχύ¬ 
τερο δυνατό τρόπο: 

α. το κράτος νηολόγησης, 
β. το κράτος του φορέα εκμετάλλευσης, 
γ. το κράτος κατασκευής, 
δ. το κράτος σχεδιασμού του αεροσκάφους, 
ε. για αεροσκάφη μέγιστου βάρους άνωτων2.250 κιλών, 
το Διεθνή Οργανισμό Πολιτικής Αεροπορίας (ΙΟΑΟ) και 
στ. κάθε άλλον που προβλέπεται από το Παράρτημα 13 
της Σύμβασης του Σικάγου, όπως ισχύει. 

2. Η ενημέρωση της προηγούμενης παραγράφου πραγ¬ 
ματοποιείται σύμφωνα με τη διαδικασία που προβλέπεται 
στο Παράρτημα 13 της Σύμβασης του Σικάγου και τα σχε¬ 
τικά Εγχειρίδια του Διεθνούς Οργανισμού Πολιτικής Αε¬ 
ροπορίας. 

3. Αν από τα πραγματικά περιστατικά και στοιχεία που 
συλλέγονται κατά την πορεία της διερεύνησης προκύ- 

πτουν ενδείξεις ότι έχει διαπραχθεί ποινικό αδίκημα, το ο¬ 
ποίο έχει σχέση με το ατύχημα ή το σοβαρό συμβάν, η Ε¬ 
πιτροπή ενημερώνει την Υπηρεσία Πολιτικής Αεροπο¬ 
ρίας, καθώς και τις αρμόδιες διωκτικές και Εισαγγελικές 
Αρχές για τη διενέργεια των σχετικών ερευνών. 

Άρθρο 19 

Συνοπτικές Εκθέσεις Έρευνας 

1. Για ατυχήματα και συμβάντα, τα συμπεράσματα διε- 
ρεύνησης των οποίων δεν έχουν, κατά την κρίση του επι¬ 
κεφαλής της διερεύνησης, ιδιαίτερη σημασία για την 
ασφάλεια των πτήσεων, συντάσσονται συνοπτικές Εκθέ¬ 
σεις Έρευνας. Στην περίπτωση αυτή δεν έχουν εφαρμογή 
οι διατάξεις του άρθρου 17. 

2. Η συνοπτική Έκθεση της προηγούμενης παραγράφου 
περιέχει μόνο πληροφορίες για τα αεροσκάφη που εμπλέ¬ 
κονται στο ατύχημα ή το συμβάν και την εξέλιξη αυτού. Η 
Επιτροπή μπορεί να διατάξει τη διενέργεια κανονικής διε- 
ρεύνησης του ατυχήματος ή του συμβάντος, εάν από την 
υποβληθείσα συνοπτική Έκθεση και από τα συλλεγέντα 
στοιχεία προκύπτει ότι συντρέχει προς τούτο λόγος. 

Άρθρο 20 

Συστάσεις Ασφάλειας 

1. Συστάσεις Ασφάλειας εκδίδονται από την Επιτροπή 
και περιέχονται στο Πόρισμα. Κατ’ εξαίρεση, Συστάσεις 
Ασφάλειας μπορούν να εκδοθούν και πριν ολοκληρωθεί η 
διερεύνηση, εφόσον, κατά την κρίση της Επιτροπής, υφί- 
σταται κίνδυνος μελλοντικών ατυχημάτων ή συμβάντων 
από ίδια ή παρόμοια αίτια. 

2. Οι Συστάσεις Ασφάλειας απευθύνονται στις Αεροπο¬ 
ρικές Αρχές των κρατών που αναφέρονται στην παρά¬ 
γραφο 1 περιπτώσεις α' έως δ' του άρθρου 18, στην Υπη¬ 
ρεσία Πολιτικής Αεροπορίας και στους εμπλεκόμενους 
φορείς εκμετάλλευσης, καθώς και στο κράτος κατασκευ¬ 
ής του αεροσκάφους, ώστε να λάβουντα προσήκοντα για 
την περίπτωση μέτρα. 

3. Το περιεχόμενο μιας Σύστασης Ασφάλειας πρέπει να 
συνδέεται με τα αίτια του συγκεκριμένου ατυχήματος ή 
του συμβάντος. Οι Συστάσεις Ασφάλειας δεν συνιστούν 
σε καμιά περίπτωση τεκμήριο υπαιτιότητας ή ευθύνης. 

4. Οι Συστάσεις Ασφάλειας υποβάλλονται στον Υπουρ¬ 
γό Μεταφορών και Επικοινωνιών, ο οποίος λαμβάνει όλα 
τα αναγκαία μέτρα για την ταχεία εφαρμογή τους. 

5. Αντίγραφο των Συστάσεων κοινοποιείται στην Επι¬ 
τροπή της Ευρωπαϊκής Ένωσης. 

Άρθρο 21 

Αλλοδαπά Πορίσματα Διερεύνησης 

1. Στις περιπτώσεις της παρ. 1 του άρθρου 17 απαγο¬ 
ρεύεται να δημοσιεύονται ή να καθίστανται προσιτά σε 
τρίτους σχέδια πορισμάτων ή εκθέσεων διερεύνησης, μέ¬ 
ρη αυτών ή έγγραφα από την αλλοδαπή, τα οποία λαμβά¬ 
νει η Επιτροπή λόγω της συμμετοχής της σε συγκεκριμέ¬ 
νη διερεύνηση, χωρίς τη συναίνεση της αλλοδαπής διε¬ 
ρευνητικής Αρχής, εκτός αν η αλλοδαπή Αρχή έχει ήδη 
δημοσιεύσει ή καταστήσει γνωστά τα έγγραφα αυτά. 

2. Η Επιτροπή δεν υποχρεούται να δημοσιεύσει αλλο¬ 
δαπά πορίσματα διερεύνησης. Αν όμως κρίνει αναγκαία 
τη δημοσίευση αλλοδαπού Πορίσματος, έχουν εφαρμο¬ 
γή οι διατάξεις της προηγούμενης παραγράφου. 


Άρθρο 22 

Παροχή πληροφοριών και γνώση του φακέλου 

1. Μετά την έκδοση του Πορίσματος Διερεύνησης, η Ε¬ 
πιτροπή παρέχει σε όποιον έχει έννομο συμφέρον αντί¬ 
γραφό του, καθώς και αντίγραφα όλων των εγγράφων 
του φακέλου της διερευνητικής διαδικασίας, με την επι¬ 
φύλαξη των διατάξεων της επόμενης παραγράφου. 

2. Για λόγους προστασίας του ιδιωτικού απορρήτου, 
δεν παρέχονται πληροφορίες που αφορούν: 

α. εμπιστευτικές δηλώσεις και καταθέσεις που έλαβαν 
χώρα στο πλαίσιο της διερεύνησης, 
β. μαγνητοφωνήσεις επικοινωνιών που έχουν άμεση 
σχέση με το ατύχημα ή η απομαγνητοφώνηση αυτών, 
γ. ιατρικά στοιχεία, 

δ. καταγραφές ομιλιών θαλάμου διακυβέρνησης ή αντί¬ 
γραφα αυτών. 

Άρθρο 23 

Αναθεώρηση του Πορίσματος 

1. Η Επιτροπή μπορεί να αναθεωρεί το Πόρισμα αυτε- 
παγγέλτως ή ύστερα από αίτηση του Υπουργού Μεταφο¬ 
ρών και Επικοινωνιών ή του κράτους που έχει συμμετά- 
σχει στη διερεύνηση σύμφωνα με το άρθρο 11 ή οποιοσ¬ 
δήποτε έχει έννομο συμφέρον. Στην αίτηση πρέπει να 
περιέχονται οι λόγοι για τους οποίους επιβάλλεται η ανα¬ 
θεώρηση και τα στοιχεία που τους βεβαιώνουν. Η αναθε¬ 
ώρηση επιτρέπεται εφόσον: 

α. το πόρισμα στηρίζεται σε ψευδή κατάθεση μάρτυρα, 
σε ψευδή έκθεση ή κατάθεση τεχνικού συμβούλου ή σε 
πλαστά έγγραφα, εφόσον το ψεύδος ή η πλαστότητα α¬ 
ναγνωρίστηκαν με αμετάκλητη δικαστική απόφαση, 
β. αποκαλύφθηκαν μετά την έκδοση του Πορίσματος 
νέα κρίσιμα έγγραφα ή στοιχεία των οποίων η ύπαρξη ή¬ 
ταν άγνωστη στην Επιτροπή ή η έγκαιρη υποβολή των ο¬ 
ποίων εμποδίστηκε από ανώτερη βία, 
γ. μετά την έκδοση του Πορίσματος για την εξαφάνιση 
αεροσκάφους εμφανιστεί πρόσωπο που επέβαινε σε αυ¬ 
τό κατά το χρόνο του ατυχήματος. 

2. Η προθεσμία υποβολής αίτησης αναθεώρησης είναι 
εξήντα (60) ημέρες και αρχίζει: 

α. στην περίπτωση α'της προηγούμενης παραγράφου, 
από την ημερομηνία δημοσίευσης της αμετάκλητης από¬ 
φασης, με την οποία αναγνωρίζεται η ψευδορκία ή η ψευ¬ 
δομαρτυρία ή η πλαστότητα, 
β. στην περίπτωση β', από την ημέρα κατά την οποία ε¬ 
κείνος που ζητά την αναθεώρηση αποδεδειγμένα έλαβε 
γνώση ότι υπάρχουν νέα στοιχεία, 
γ. στην περίπτωση γ', από την ημέρα κατά την οποία, ε¬ 
κείνος που ζητά την αναθεώρηση αποδεδειγμένα έλαβε 
γνώση ότι εμφανίστηκε το αγνοούμενο πρόσωπο. 

Για την εφαρμογή των περιπτώσεων β' και γ' της προη¬ 
γούμενης παραγράφου, ο αϊτών φέρει το βάρος της από¬ 
δειξης του χρόνου που έλαβε γνώση της ύπαρξης νέων 
στοιχείων ή της εμφάνισης του αγνοούμενου προσώπου. 

3. Μετά την πάροδο τριών (3) ετών από την τελευταία 
δημοσίευση περίληψης του Πορίσματος στον ημερήσιο 
τύπο, η αίτηση αναθεώρησης είναι απαράδεκτη. 

4. Αν απορριφθεί η αίτηση αναθεώρησης του Πορίσμα¬ 
τος, ο αϊτών μπορεί να προσφύγει κατά της απορριπτικής 
απόφασης ενώπιον του Διοικητικού Πρωτοδικείου εντός 
προθεσμίας εξήντα (60) ημερών κατά τη διαδικασία επί¬ 
λυσης διοικητικών διαφορών. 

Άρθρο 24 

Διαβίβαση στοιχείων 

1. Η Επιτροπή μπορεί να διαβιβάζει στοιχεία της διε- 
ρεύνησης σε φορείς του δημόσιου τομέα, που εμπλέκο¬ 
νται στην ασφάλεια των πτήσεων, στη χορήγηση πτυχίων 
και αδειών πολιτικής αεροπορίας, στην έγκριση εκμετάλ¬ 
λευσης και πτητικής λειτουργίας των αεροσκαφών. 

2. Αντίγραφο του Πορίσματος και του φακέλου της διε- 
ρεύνησης διαβιβάζονται στις αρμόδιες εισαγγελικές Αρ¬ 
χές, αν υπάρχουν ενδείξεις ότι τελέσθηκε ποινικό αδίκη¬ 
μα ή σε εκτέλεση εισαγγελικής παραγγελίας. 

3. Αν το Πόρισμα αναθεωρηθεί κατά τη διαδικασία του 
άρθρου 23, αντίγραφο του αναθεωρημένου Πορίσματος 
διαβιβάζεται στις Αρχές που αναφέρονται στις προηγού¬ 
μενες παραγράφους, με τη φροντίδα του προϊσταμένου 
της Μονάδας. 

Άρθρο 25 

Αναστολή της ποινικής διαδικασίας 

1. Κατά τη διάρκεια της διερεύνησης του ατυχήματος 
και μέχρι την έκδοση του Πορίσματος από την Επιτροπή 
μπορεί να ανασταλεί η ποινική διαδικασία. Η αναστολή 
παύει, αν παρέλθει ένα (1) έτος από την τέλεση του ποινι¬ 
κού αδικήματος. 

2. Η προθεσμία της παραγραφής αναστέλλεται για όσο 
χρόνο διαρκεί η αναστολή που προβλέπεται στην προη¬ 
γούμενη παράγραφο. 

Άρθρο 26 

Διάρκεια φύλαξης στοιχείων 

1. Οι φάκελοι και τα στοιχεία που προκύπτουν από τη 
διερεύνηση αποθηκεύονται σε βάσεις δεδομένων και φυ¬ 
λάσσονται για χρονικό διάστημα τριάντα (30) ετών, αν 
πρόκειται για θανατηφόρα ατυχήματα, και για χρονικό 
διάστημα είκοσι (20) ετών σε όλες τις άλλες περιπτώσεις. 

2. Η διάρκεια φύλαξης αρχίζει από τη δημοσίευση περί¬ 
ληψης του Πορίσματος στον ημερήσιο τύπο. 

Άρθρο 27 

Απαγορεύσεις - Κυρώσεις 

1. Δεν επιτρέπεται σε οποιονδήποτε να: 

α. εισέρχεται στον τόπο του ατυχήματος κατά παράβα¬ 
ση της παραγράφου 1 του άρθρου 10, 

β. επιφέρει μεταβολές στον τόπο του ατυχήματος, τα 
πειστήρια, τα συντρίμματα ή το λοιπό περιεχόμενο του α¬ 
εροσκάφους, πριν από την άρση του αποκλεισμού του τό¬ 
που του ατυχήματος κατά παράβαση της παραγράφου 2 
του άρθρου 10, 

γ. εκφέρει δημόσια άποψη για την πορεία της έρευνας 
ή για επί μέρους συμπεράσματα, χωρίς τη συγκατάθεση 
της Επιτροπής. 

2. Κατά των παραβατών των διατάξεων της προηγούμε¬ 
νης παραγράφου επιβάλλεται πρόστιμο πενήντα χιλιά¬ 
δων (50.000) έως πεντακοσίων χιλιάδων (500.000) δραχ¬ 
μών. Τα όρια του προστίμου αναπροσαρμόζονται με από¬ 
φαση του Υπουργού Μεταφορών και Επικοινωνιών. Το 
πρόστιμο επιβάλλεται με απόφαση του Διοικητή της Υπη¬ 
ρεσίας Πολιτικής Αεροπορίας, εφόσον το ατύχημα έχει 
συμβεί σε χώρο ευθύνης της, και από τις κατά τόπους α¬ 
στυνομικές αρχές σε κάθε άλλη περίπτωση. 


Άρθρο 28 

Ενημέρωση Κοινής Γνώμης 

1. Μετά την έκδοση του Πορίσματος, η Επιτροπή, προ- 
κειμένου για ατυχήματα και σοβαρά συμβάντα ιδιαίτερης 
βαρύτητας, μπορεί να καλέσει όλους τους ενδιαφερομέ¬ 
νους και να προβεί σε ενημέρωση επί των αποτελεσμάτων 
της διερεύνησης. Στην ενημέρωση αυτή προβαίνει ο Πρό¬ 
εδρος της Επιτροπής ή μέλος αυτής οριζόμενο από τον 
Πρόεδρο. Κατά την ενημέρωση μπορεί να δοθεί και αντί¬ 
γραφο του Πορίσματος στα Μέσα Μαζικής Ενημέρωσης. 

2. Η ενημέρωση αφοράταπραγματικάπεριστατικά καιτις 
συνθήκες που συνδέονται με το εν λόγω ατύχημα, τα πιθα¬ 
νά αίτια αυτού, τα μέσα που διετέθησαν, τις διαδικασίες 
που ακολουθήθηκαν κατά τη διερεύνησή του, καθώς καιτις 
προτάσεις μέτρων η λήψη και εφαρμογή των οποίων κρίνε- 
ται αναγκαία για την αποτροπή αεροπορικών ατυχημάτων. 

Άρθρο 29 
Δαπάνες 

1. Οι δαπάνες λειτουργίας της Επιτροπής και της Μο¬ 
νάδας καλύπτονται με την εγγραφή σχετικών πιστώσεων 
στον τακτικό προϋπολογισμό του Υπουργείου Μεταφο¬ 
ρών και Επικοινωνιών υπό ίδιο ειδικό φορέα. 

2. Για την κάλυψη έκτακτων δαπανών, δημιουργείται ει¬ 
δικός Λογαριασμός "Διερεύνησης Ατυχημάτων Πολιτικής 
Αεροπορίας" στην Τράπεζα της Ελλάδος, σύμφωνα με 
την κείμενη νομοθεσία. Στο Λογαριασμό κατατίθεται ετη- 
σίως παγία προκαταβολή, η οποία καλύπτει το ποσό των 
διακοσίων εκατομμυρίων (200.000.000) δραχμών που 
προσαρμόζεται κατ' έτος ανάλογα και καταβάλλεται από 
τα ποσά που διατίθενται για τους σκοπούς της Υ.Π.Α., 
σύμφωνα μετηνπαρ. 9 του άρθρου 40 του Ν. 2065/1992 
(ΦΕΚ 113 Α'), όπως αντικαταστάθηκε με το άρθρο 16 του 
Ν. 2892/2001 (ΦΕΚ 46 Α'). Το υπόλοιπο κάθε οικονομικού 
έτους μεταφέρεται στο επόμενο και συμπληρώνεται η πά¬ 
για προκαταβολή μέχρι του ποσού των διακοσίων εκα¬ 
τομμυρίων (200.000.000) δραχμών. 

3. Έκτακτες δαπάνες θεωρούνται: 

α. τα έξοδα μετακίνησης, διανυκτέρευσης, αποζημίω¬ 
σης μελώντης Επιτροπής, διερευνητών και τεχνικών συμ¬ 
βούλων για τους σκοπούς μίας διερεύνησης, 

β. οι αμοιβές τεχνικών συμβούλων και επιστημονικών 
κέντρων διεξαγωγής εργαστηριακών εξετάσεων και με¬ 
λετών, καθώς και οι δαπάνες για τις εργασίες, που ανα- 
φέρονται στις παραγράφους 4 και 5 του άρθρου 6 του νό¬ 
μου αυτού, 

γ. τα έξοδα ανάρτησης του αεροσκάφους ή περισυλλο¬ 
γής των συντριμμάτων αυτού, 

δ. κάθε απρόβλεπτη δαπάνη η οποία θα μπορούσε να 
προκύψει κατά τη διενέργεια της διερεύνησης. 

4. Το Ελληνικό Δημόσιο αναζητεί τα έξοδα διερεύνησης 
από το φορέα εκμετάλλευσης αν το ατύχημα ή το συμβάν 
προκλήθηκε από πρόθεση ή βαριά αμέλεια. 

5. Τα έξοδα ανάρτησης του αεροσκάφους ή της περι¬ 
συλλογής των συντριμμάτων βαρύνουν τον κύριο του αε¬ 
ροσκάφους. 

6. Μέχρι την εγγραφή πιστώσεων στον κρατικό προϋ¬ 
πολογισμό κατά τη διαδικασία της παραγράφου 1, οι δα¬ 
πάνες λειτουργίας της Επιτροπής και της Μονάδας καλύ¬ 
πτονται από τον ειδικό Λογαριασμό "Διερεύνησης Ατυχη¬ 
μάτων Πολιτικής Αεροπορίας" της παραγράφου 2. 

Άρθρο 30 

Μεταβατικές διατάξεις 

1. Εντός εξήντα (60) ημερών απάτη δημοσίευση του νό¬ 
μου αυτού συγκροτείται η Επιτροπή Διερεύνησης Ατυχη¬ 
μάτων και Ασφάλειας Πτήσεων, σύμφωνα με τα προβλε- 
πόμενα στο άρθρο 5. 

2. Έως ότου εκδοθείτο προεδρικό διάταγμα, που προ- 
βλέπεται στην παράγραφο 2 του άρθρου 6, η Επιτροπή 
συνεπικουρείται, για τη διερεύνηση ατυχημάτων και συμ¬ 
βάντων, από το Τμήμα Διερεύνησης Ατυχημάτων της Δι¬ 
εύθυνσης Πτητικών Προτύπων της Υπηρεσίας Πολιτικής 
Αεροπορίας. Το εν λόγω Τμήμα υποβάλλει στην Επιτροπή 
τις εκθέσεις διερεύνησης καθώς και τους φακέλους που 
σχηματίζονται κατά τη διερεύνηση ατυχημάτων. 

3. Μετά την έκδοση του προεδρικού διατάγματος που 
προβλέπεται στην παράγραφο 2 του άρθρου 6, το Τμήμα 
Διερεύνησης Ατυχημάτων της Διεύθυνσης Πτητικών 
Προτύπων της Υπηρεσίας Πολιτικής Αεροπορίας παραδί- 
δει όλους τους εκκρεμείς φακέλους των διερευνήσεων 
στη Μονάδα. Επίσης παραδίδει αντίγραφο του αρχείου 
πορισμάτων των τελευταίων είκοσι (20) ετών. 

4. Το πόρισμα που θα εκδοθεί από τους ήδη ορισθέντες 
διερευνητές για ατυχήματα των οποίων η διερεύνηση εκ- 
κρεμεί κατά τη δημοσίευση του νόμου αυτού θεωρείται ό¬ 
τι αποτελεί Σχέδιο Πορίσματος κατά την έννοια της πα¬ 
ραγράφου 1 του άρθρου 14. 

Άρθρο 31 

Καταργούμενες διατάξεις 

Από την ισχύ του παρόντος καταργούνται: 

-Το Β.Δ. υπ’ αριθ. 324/1968 (ΦΕΚ 103 Α') 

-Το Π.Δ. υπ’ αριθ. 438/1984 (ΦΕΚ 155 Α') 

-Τα άρθρα 139 έως και 150του Ν. 1815/1988 

-Το Π.Δ. υπ’αριθ. 55/1997 (ΦΕΚ49Α') 

ΚΕΦΑΛΑΙΟ Β' 

ΚΡΑΤΙΚΗ ΕΠΟΠΤΕΙΑ ΕΠΙ ΤΩΝ ΠΡΟΤΥΠΩΝ 
ΑΣΦΑΛΕΙΑΣ ΠΤΗΣΕΩΝ 
ΡΥΘΜΙΣΗ ΣΥΝΑΦΩΝ ΟΡΓΑΝΩΤΙΚΩΝ 
ΘΕΜΑΤΩΝ ΤΗΣ Υ.Π.Α. 

Άρθρο 32 

Σύσταση Σώματος Επιθεωρητών 
Ασφάλειας Πτήσεων 

1. Συνιστάται στην Υπηρεσία Πολιτικής Αεροπορίας 
(Υ.Π.Α.) Σώμα Επιθεωρητών Ασφάλειας Πτήσεων, το ο¬ 
ποίο συγκροτείται από προσωπικό της Υπηρεσίας Πολιτι¬ 
κής Αεροπορίας (Υ.Π.Α.) με αυξημένα προσόντα και υψη¬ 
λή εξειδίκευση. Οι επιθεωρητές που ανήκουν στο σώμα 
αυτό αναφέρονται εφεξής ως "Επιθεωρητές". Οι Επιθεω¬ 
ρητές είναι πλήρους και αποκλειστικής απασχόλησης ή α¬ 
σκούντο καθήκοντάτουςπαραλλήλως μετά κύρια καθή- 
κοντάτους. Το Σώμα των Επιθεωρητών έχει ως έργο: 

α) την εποπτεία και τον έλεγχο της τήρησης των θεσμο¬ 
θετημένων προτύπων ασφαλείας πτήσεων, των αερομε¬ 
ταφορέων, των πτητικών μέσων, των αεροδρομίων και 
των λοιπών μέσων υποστήριξής τους, καθώς και του συ¬ 
στήματος ελέγχου εναέριας κυκλοφορίας, 

β) την ανάπτυξη των θεσμοθετημένων προτύπων ασφά¬ 
λειας σε κεντρικό και περιφερειακό επίπεδο. 

2. Έως ότου ικανός αριθμός Επιθεωρητών, που προέρ¬ 


χεται από το προσωπικό της Υ.Π.Α., αποκτήσει πιστοποιη¬ 
τικό Επιθεωρητή Ασφάλειας Πτήσεων επιτρέπεται να α¬ 
σκούν καθήκοντα Επιθεωρητή και άτομα με υψηλή εξειδί- 
κευση, αυξημένα προσόντα και εμπειρία στοντομέατων α¬ 
ερομεταφορών, εφόσον δεν έχουν υπερβεί το 62ο έτος της 
ηλικίας τους. Τα άτομα αυτά προσλαμβάνονται με ειδική 
σύμβαση εργασίας ιδιωτικού δικαίου ορισμένου χρόνου, 
που συνάπτεται μεταξύ αυτών και της Υ.Π.Α., η οποία εκ¬ 
προσωπείται από το Διοικητή της, ύστερα από έγκριση του 
Υπουργού Μεταφορών και Επικοινωνιών, σύμφωνα με τις ι- 
σχύουσες διατάξεις. Όσοι προσλαμβάνονται υποχρεού- 
νται να αποκτήσουν το πιστοποιητικό Επιθεωρητή Ασφά¬ 
λειας Πτήσεων, σύμφωνα με τις διαδικασίες και τις προϋ¬ 
ποθέσεις, που καθορίζονται στο προεδρικό διάταγμα της 
παραγράφου 5. Οι προσλαμβανόμενοι, αν δεν αποκτήσουν 
το πιστοποιητικό μέσα στην προθεσμία που καθορίζει το 
παραπάνω διάταγμα, απολύονται αυτοδικαίως. Οι Επιθεω¬ 
ρητές που προσλαμβάνονται με τη διαδικασία αυτή δεν 
μπορεί να είναι περισσότεροι από δεκαπέντε. Οι συμβάσεις 
έχουντριετή διάρκεια και αφορούντις συγκεκριμένες υπη¬ 
ρεσίες που παρέχουν οι Επιθεωρητές. Ύστερα από έγκρι¬ 
ση του Υπουργού Μεταφορών και Επικοινωνιών, επιτρέπε¬ 
ται η ανανέωση της σύμβασης για μία ακόμη τριετία, εφό¬ 
σον οι Επιθεωρητές δεν έχουν υπερβεί το 62ο έτος της 
ηλικίας τους κατά το χρόνο της ανανέωσης. 

3. Η Υπηρεσία Πολιτικής Αεροπορίας μπορεί με το Διοι¬ 
κητή της να συμβάλλεται με αντίστοιχες Υπηρεσίες της 
αλλοδαπής ή διεθνείς οργανισμούς για να της διαθέτουν 
έμπειρους επιθεωρητές που έχουν αποκτήσει πιστοποιη¬ 
τικό Επιθεωρητή σε αλλοδαπό κράτος, εφόσον η σχετική 
δαπάνη δεν υπερβαίνει το όριο που ορίζεται εκάστοτε για 
κάθε σύμβαση από τις κοινοτικές οδηγίες για τις δημό¬ 
σιες συμβάσεις. Οι αλλοδαποί επιθεωρητές που απασχο¬ 
λούνται με τη διαδικασία αυτή δεν μπορεί να είναι περισ¬ 
σότεροι από δέκα. 

4. Οι επιθεωρητές που αναφέρονται στις παραγράφους 
2 και 3 είναι πλήρους και αποκλειστικής απασχόλησης και 
οι αποδοχές τους καθορίζονται με κοινή απόφαση των Υ¬ 
πουργών Οικονομικών και Μεταφορών και Επικοινωνιών. 

5. Με προεδρικά διατάγματα, που εκδίδονται με πρότα¬ 
ση των Υπουργών Μεταφορών και Επικοινωνιών και Εσω¬ 
τερικών, Δημόσιας Διοίκησης και Αποκέντρωσης, καθορί¬ 
ζονται οι ειδικότητες, τα καθήκοντα και τα προσόντα των 
επιθεωρητών, οι προϋποθέσεις και οι διαδικασίες για την 
απόκτηση πιστοποιητικού Επιθεωρητή, οι προϋποθέσεις 
και η διαδικασία για την αναγνώριση αλλοδαπών πιστο¬ 
ποιητικών Επιθεωρητή, οι κλάδοι της Υ.Π.Α., από τους ο¬ 
ποίους μπορεί να προέρχεταιτο προσωπικό που ασκεί κα¬ 
θήκοντα Επιθεωρητή παραλλήλως με τα κύρια καθήκο- 
ντά του ή αποκλειστικώς, ο συνολικός αριθμός των 
επιθεωρητών που συγκροτούν το Σώμα των επιθεωρητών 
Ασφάλειας Πτήσεων και θέματα σχετικά με τη διενέργεια 
ελέγχου από τους Επιθεωρητές. 

6. Οι Επιθεωρητές έχουν το δικαίωμα της ελεύθερης 
πρόσβασης σε κάθε χώρο που έχει σχέση με την άσκηση 
των καθηκόντων τους, όπως εγκαταστάσεις, γραφεία και 
αίθουσες με αεροπορικό εξοπλισμό, καθώς και σε πτητι¬ 
κά μέσα στο έδαφος ή στον αέρα. Οι Επιθεωρητές μπο¬ 
ρούν να προβαίνουν, κατά τη διάρκεια του ελέγχου, σε ά¬ 
μεσες ενέργειες, εφόσον τούτο επιβάλλει η ασφάλεια 
των πτήσεων, όπως, μεταξύ άλλων, η μη τήρηση πτητικών 
προτύπων ή προτύπων ασφαλείας από έκνομες ενέργει¬ 
ες. Μεταξύ των ενεργειών αυτών περιλαμβάνεται η υπο- 

βολή αιτιολογημένης πρότασης, για να εκδοθεί εντολή α- 
κινητοποίησης αεροσκάφους, προς τις αρμόδιες αρχές, 
οι οποίες υποχρεούνταινα αποφασίσουντο συντομότερο 
δυνατό και σε κάθε περίπτωση μέσα σε δώδεκα (12) ώρες 
από την υποβολή της πρότασης. Κατά τη διάρκεια της πα¬ 
ραπάνω προθεσμίας δεν επιτρέπεται η απογείωση του α¬ 
εροσκάφους. Η άσκηση αίτησης ακυρώσεως, αίτησης α¬ 
ναστολής, προσφυγής ή άλλου ένδικου μέσου κατά της 
πράξης ακινητοποίησηςτου αεροσκάφους ή κατά της α¬ 
ναστολής ή ανάκλησης πιστοποιητικού πτητικής λειτουρ¬ 
γίας αερομεταφορέα δεν έχει ανασταλτικό αποτέλεσμα. 
Οι ελεγχόμενοι φορείς ή πρόσωπα υποχρεούνται να πα¬ 
ρέχουν στους Επιθεωρητές όλα τα απαραίτητα στοιχεία 
και τις αναγκαίες πληροφορίες, να συνεργάζονται μαζί 
τους και να τους διευκολύνουν με κάθε τρόπο. Η παρα¬ 
κώλυση του έργου των Επιθεωρητών επισύρει την επιβο¬ 
λή διοικητικών κυρώσεων, σύμφωνα με τις κείμενες δια¬ 
τάξεις. Αρμόδια Αρχή για την επιβολή διοικητικών κυρώ¬ 
σεων είναι η Υ.Π.Α. Αν προκύψουν ενδείξεις διάπραξης 
ποινικού αδικήματος λόγω της παρεμπόδισης της άσκη¬ 
σης του επιθεωρητικού έργου, διαβιβάζεται έκθεση στην 
αρμόδια Εισαγγελική Αρχή. Οι διατάξεις του άρθρου 38 
παρ. 1 του υπαλληλικού Κώδικα, που κυρώθηκε με το Ν. 
2683/1999 (ΦΕΚ 19 Α'), εφαρμόζονται και στους Επιθεω¬ 
ρητές. 

Άρθρο 33 

Σύσταση οργανικών θέσεων και κλάδων 

1. Συνιστώνται στην Υ.Π.Α. οι ακόλουθες θέσεις: 

α. Πέντε (5) θέσεις ιπταμένων μηχανικών αεροσκαφών 
με σχέση εργασίας Ιδιωτικού Δικαίου Αορίστου Χρόνου 
(ΕΣΙΔ). 

Προσόντα πρόσληψης ορίζονται: Πτυχίο ιπταμένου μη¬ 
χανικού Πολιτικής Αεροπορίας, 3.000 ώρες πτήσης ως ι¬ 
πτάμενος μηχανικός και ηλικία όχι μεγαλύτερη από το 
55ο έτος. Για τον υπολογισμό του ορίου ηλικίας ημερο¬ 
μηνία γέννησης θεωρείται η 31η Δεκεμβρίου του έτους 
γέννησης. Η πρόσληψη των ιπταμένων μηχανικών γίνεται 
σύμφωνα με τις ισχύουσες εκάστοτε διατάξεις. Η κατοχή 
πτυχίου Ανώτατου Εκπαιδευτικού Ιδρύματος ή Ανώτερης 
Σχολής της ημεδαπής ή ισότιμης της αλλοδαπής συνεκτι- 
μάται ως πρόσθετο προσόν πρόσληψης. Οι ιπτάμενοι μη¬ 
χανικοί που προσλαμβάνονται υποχρεούνται να αποκτή¬ 
σουν πιστοποιητικό Επιθεωρητή Πλοϊμότητας, σύμφωνα 
με τις διαδικασίες και τις προϋποθέσεις, που καθορίζο¬ 
νται στο προεδρικό διάταγμα της παρ. 5 του άρθρου 32. 
Αν δεν αποκτήσουν το πιστοποιητικό μέσα στην προθε¬ 
σμία που ορίζει το παραπάνω διάταγμα, απολύονται αυ¬ 
τοδικαίως. 

β. Τέσσερις (4) θέσεις χειριστών αεροσκαφών και δύο 
(2) θέσεις χειριστών ελικοπτέρων, εκτός από εκείνες που 
προβλέπονται στον Οργανισμό της Υ.Π.Α. (Π.Δ. 56/1989, 
ΦΕΚ 28 Α'). Προσόντα πρόσληψης είναι τα προβλεπόμενα 
από τις οικείες οργανικές διατάξεις. Οι χειριστές αερο¬ 
σκαφών που προσλαμβάνονται μετά την έναρξη ισχύος 
του νόμου αυτού υποχρεούνται να αποκτήσουν πιστοποι¬ 
ητικό Επιθεωρητή Πτητικής Λειτουργίας, σύμφωνα με τις 
διαδικασίες και τις προϋποθέσεις που καθορίζονται στο 
προεδρικό διάταγμα της παρ. 5 του άρθρου 32. Αν δεν α- 
ποκτήσουντο πιστοποιητικό στην προθεσμία που ορίζειτο 
παραπάνω διάταγμα, απολύονται αυτοδικαίως. Το Πιστο¬ 
ποιητικό Επιθεωρητή Πτητικής Λειτουργίας μπορούν να α¬ 


ποκτήσουν, εφόσον το επιθυμούν, μέσα σε προθεσμία έξι 
(6) μηνών από τη δημοσίευση του παραπάνω διατάγματος 
και οι χειριστές αεροσκαφών που υπηρετούν κατά τη δη¬ 
μοσίευση του νόμου αυτού. 

γ. Δύο (2) θέσεις ιατρών με σχέση εργασίας ιδιωτικού 
δικαίου αορίστου χρόνου (ΕΣΙΔ). Προσόντα πρόσληψης 
ορίζονται: Πτυχίο Ιατρικής Σχολής Ανώτατου Εκπαιδευτι¬ 
κού Ιδρύματος της ημεδαπής ή ισότιμης της αλλοδαπής 
και ηλικία όχι μεγαλύτερη από το 50ό έτος. Για τον υπο¬ 
λογισμό του ορίου ηλικίας ως ημερομηνία γέννησης θεω¬ 
ρείται η 31η Δεκεμβρίου του έτους γέννησης. 

δ. Δέκα (10) θέσεις του κλάδου ΠΕΙ Αερολιμενικών, έξι 
(6) θέσεις του κλάδου ΠΕ2 ελεγκτών εναέριας κυκλοφο¬ 
ρίας, δεκαπέντε (15) θέσεις του κλάδου ΠΕ6 Μηχανικών 
Αεροναυπηγών, πέντε (5) θέσεις του κλάδου ΠΕ7 Πολιτι¬ 
κών Μηχανικών, πέντε (5) θέσεις του κλάδου ΠΕ8 Αρχιτε¬ 
κτόνων Μηχανικών, πέντε (5) θέσεις του κλάδου ΠΕ9 Μη¬ 
χανολόγων ή Ηλεκτρολόγων Μηχανικών και πέντε (5) θέ¬ 
σεις του κλάδου ΤΕ5 Τεχνολογικών Εφαρμογών. 

2. Συνιστάται στην Υ.Π.Α. Κλάδος ΤΕ Κατηγορίας Τε¬ 
χνολόγων Μηχανικών Συντήρησης Αεροσκαφών, ο οποί¬ 
ος περιλαμβάνει επτά (7) οργανικές θέσεις. 

Άρθρο 34 

Ρύθμιση οργανωτικών θεμάτων 

1. Με προεδρικό διάταγμα, που εκδίδεται με πρόταση 
των Υπουργών Μεταφορών και Επικοινωνιών και Εσωτε¬ 
ρικών, Δημόσιας Διοίκησης και Αποκέντρωσης, μπορεί να 
καθορίζονται υπηρεσιακές μονάδες της Υ.Π.Α., επιπέδου 
διεύθυνσης ή τμήματος, που έχουν αρμοδιότητες σχετι¬ 
κές με την πτητική λειτουργία, την πλοϊμότητα και τη χο¬ 
ρήγηση πτυχίων. Στις μονάδες αυτές μπορεί να προΐστα- 
νται, με τριετή θητεία, χειριστές αεροσκαφών με σχέση 
εργασίας ιδιωτικού δικαίου (ΕΣΙΔ). Οι μονάδες αυτές εί¬ 
ναι στελεχωμένες αποκλειστικά από προσωπικό με σχέση 
εργασίας ιδιωτικού δικαίου. Η επιλογή των προϊσταμένων 
των μονάδων αυτών γίνεται με απόφαση του οικείου υπη¬ 
ρεσιακού συμβουλίου και η τοποθέτησή τους σε οργανι¬ 
κή θέση με απόφαση του οικείου οργάνου. Οι διατάξεις 
της παραγράφου 6του άρθρου 85 του Ν. 2683/1999 (ΦΕΚ 
19 Α') εφαρμόζονται και στους ανωτέρω προϊσταμένους. 
Οι επιλεγόμενοι ως προϊστάμενοι δικαιούνται το επίδομα 
ευθύνης που λαμβάνουν οι τακτικοί υπάλληλοι που 
προΐστανται σε μονάδες αντίστοιχου επιπέδου. 

2. Οι υποψήφιοι, για να επιλεγούν σε θέσεις προϊσταμέ¬ 
νων της προηγούμενης παραγράφου, πρέπει να έχουν 
πτυχίο Σχολής Ανώτατου Εκπαιδευτικού Ιδρύματος της 
ημεδαπής ή ισότιμης Σχολής της αλλοδαπής, πιστοποιη¬ 
τικό Επιθεωρητή, να έχουν διανύσει στην Υ.Π.Α. υπηρεσία 
δέκα (10) ή οκτώ (8) ετών, αντιστοίχως, και να έχουν συ¬ 
μπληρωμένες 10.000 ή 8.000 ώρες πτήσεως, αντιστοί- 
χως, ανάλογα με το επίπεδο της μονάδας (διεύθυνση ή 
τμήμα). Στις ώρες πτήσης συμπεριλαμβάνονται και οι ώ¬ 
ρες για ελέγχους γραμμής ή ανανέωσης τύπου. Το υπη¬ 
ρεσιακό συμβούλιο, προκειμένου να διαπιστώσει τη συν¬ 
δρομή των ουσιαστικών προσόντων για την επιλογή σε 
θέση προϊστάμενων, εκτιμά όλα τα στοιχεία του προσω¬ 
πικού μητρώου των υποψηφίων, όπως περιγράφονται 
στις παραγράφους 1 έως 6 του Ν. 2683/1999 (ΦΕΚ 19 Α') 
"Κύρωση του Κώδικα Κατάστασης Δημοσίων Πολιτικών 
Διοικητικών υπαλλήλων και υπαλλήλων Ν.Π.Δ.Δ. και άλ¬ 
λες διατάξεις". 

Άρθρο 35 

Ρύθμιση θεμάτων προσωπικού 

1. Με απόφαση των Υπουργών Μεταφορών και Επικοι¬ 
νωνιών και Οικονομικών καθορίζεται το μισθολόγιο των 
χειριστών αεροσκαφών και ελικοπτέρων, των ιπταμένων 
μηχανικών που έχουν πιστοποιητικό Επιθεωρητή, καθώς 
και των ιατρών. Οι αποδοχές του ιατρικού προσωπικού 
δεν μπορεί να είναι κατώτερες από τις πόσης φύσεως α¬ 
ποδοχές του ιατρού Επιμελητή Α', του Εθνικού Συστήμα¬ 
τος Υγείας (Ε.Σ.Υ.). Με όμοια απόφαση καθορίζεται το ύ¬ 
ψος της αποζημίωσης του προσωπικού της Υ. Π. Α., που α¬ 
σκεί καθήκοντα επιθεωρητή παραλλήλως με την άσκηση 
των κυρίων καθηκόντων του. 

2. Στο υπόλοιπο προσωπικό της Υ.Π.Α., το οποίο ασκεί 
καθήκοντα Επιθεωρητή, καταβάλλεται μηνιαίως αποζη¬ 
μίωση ίση με τη διαφορά της αποζημίωσης που ορίζεται 
στην περίπτωση α'τηςπαρ. 3του άρθρου 34 του Ν. 2682/ 
1999 (ΦΕΚ 16 Α') και αυτής που ήδη καταβάλλεται κατά 
περίπτωση με βάση τις περιπτώσεις β', γ' και δ' της παρ. 3 
του άρθρου 34 του Ν. 2682/1999. Η αποζημίωση κατα¬ 
βάλλεται στους δικαιούχους τον αμέσως επόμενο μήνα α¬ 
πό τότε που αποκτούν το πιστοποιητικό Επιθεωρητή και 
καλύπτεται από τα ποσά που διατίθενται για τους σκο¬ 
πούς της Υ.Π.Α., σύμφωνα με την παρ. 9 του άρθρου 40 
του Ν. 2065/1992 (ΦΕΚ 113 Α'), όπως αντικαταστάθηκε με 
το άρθρο 16τουΝ. 2892/2001 (ΦΕΚ46Α'). 

3. Η παράγραφος 1 του άρθρου 34 του Ν. 2682/1999 α¬ 
ντικαθίσταται ως ακολούθως: 

"1. Για τον εκσυγχρονισμό, ανάπτυξη και λειτουργία 
του συστήματος εναέριας κυκλοφορίας και της μείωσης 
των καθυστερήσεων, λόγω της εναέριας κυκλοφορίας 
στην Ελλάδα, συνιστάται στην Τράπεζα της Ελλάδος ει¬ 
δικός λογαριασμός σύμφωνα με την ισχύουσα νομοθε¬ 
σία. Στον ειδικό λογαριασμό αποδίδονται μηνιαία από τα 
αποδιδόμενα από τον Ευρωπαϊκό Οργανισμό για την 
ασφάλεια των πτήσεων (ΕΙΙΡΟΟΟΝΤΡΟΙ) ποσά ως τέλη 
διαδρομής καιτέλη τερματικής περιοχής εννέα (9) ΕΥΡΩ 
ανά μονάδα εξυπηρέτησης διαδρομής. Δύο (2) από τα 
παραπάνω ΕΥΡΩ χρησιμοποιούνται αποκλειστικά για την 
κάλυψη της δαπάνης που απαιτείται για την κάλυψη του 
πτυχίου ελεγκτών εναέριας κυκλοφορίας έναντι οριστι¬ 
κής απώλειας ειδικότητας για λόγους υγείας, θανάτου 
κατά την άσκηση των υπηρεσιακών καθηκόντων ή αντι¬ 
κειμενικής αδυναμίας άσκησης καθηκόντων και τα υπό¬ 
λοιπα επτά (7) ΕΥΡΩ για τους σκοπούς της επόμενης πα¬ 
ραγράφου." 

4. Το τρίτο εδάφιο της περίπτωσης δ' της παραγράφου 
3 του άρθρου 34 του Ν. 2682/1999 αντικαθίσταται ως εξής: 

"Στην κατηγορία αυτή μεταπίπτει μηνιαία και το προ¬ 
σωπικό των περιπτώσεων α' και γ' που δεν πληροί μηνιαία 
τις προϋποθέσεις του κλάδου του για πραγματική άσκη¬ 
ση εργασίας, ως άνω περιγράφεται, της σχετικής δαπά¬ 
νης καλυπτομένης από τα αδιάθετα ποσά των περιπτώ¬ 
σεων α' και γ', αντιστοίχως, καθώς και το προσωπικό 
ΕΣΙΔ, πληντων χειριστών αεροσκαφών, του αριθμού των 
κατειλημμένων και του συνόλου των οργανικών θέσεων, 
καθώς και του αντίστοιχου κλάσματος αναλόγως τροπο- 
ποιουμένου." 

5. Στο τέλος της παραγράφου 4 του άρθρου 34 του Ν. 
2682/1999 προστίθεται εδάφιο ως εξής: 

"Αν κατά λάθος καταβληθεί στο προσωπικό των περι¬ 
πτώσεων α', β', γ' και δ'της προηγούμενης παραγράφου 


ποσό αποζημίωσης μικρότερο από το οφειλόμενο, το ελ- 
λείπον καταβάλλεται στο δικαιούχο από τα αδιάθετα πο¬ 
σά της παρούσας παραγράφου. Αν, αντιθέτως, καταβλη¬ 
θεί ποσό μεγαλύτερο από το οφειλόμενο, για το επιπλέον 
εκδίδεται πράξη καταλογισμού και το εισπραττόμενο πο¬ 
σό αποδίδεται στο λογαριασμό που χρησιμοποιείται για 
τους σκοπούς της παραγράφου αυτής." 

6. Στο άρθρο 34 του Ν. 2682/1999 προστίθεται παρά¬ 
γραφος 8 ως ακολούθως: 

"8. Τα ποσά που καταβάλλονται σύμφωνα με όσα ορίζο¬ 
νται στις προηγούμενες παραγράφους σε διάφορες κα¬ 
τηγορίες προσωπικού υπόκεινται σε κρατήσεις, όπως αυ¬ 
τές καθορίζονται εκάστοτε για τις έκτακτες αποδοχές." 

7. Με προεδρικό διάταγμα, που εκδίδεται με πρόταση 
των Υπουργών Μεταφορών και Επικοινωνιών και Οικονο¬ 
μικών, μέσα σε έξι (6) μήνες από την έναρξη ισχύος του 
νόμου αυτού, καθορίζονται οι όροι, οι προϋποθέσεις και 
το ύψοςτου ποσού για την ασφάλιση του πτυχίου ελεγκτή 
εναέριας κυκλοφορίας, έναντι οριστικής απώλειας ειδι¬ 
κότητας για λόγους υγείας, θανάτου κατά την άσκηση 
των υπηρεσιακών καθηκόντων ή αντικειμενικής αδυνα¬ 
μίας άσκησης καθηκόντων, όπου τούτο προβλέπεται για 
λόγους ασφάλειας των πτήσεων, με αποτέλεσμα ο κάτο¬ 
χος αυτής ελεγκτής εναέριας κυκλοφορίας να περιέρχε¬ 
ται σε αδυναμία άσκησης καθηκόντων. Με όμοιο διάταγ¬ 
μα καθορίζονται οι όροι, οι προϋποθέσεις και το ασφαλι- 
στέο ποσό των χειριστών αεροσκαφών και ελικοπτέρων 
και των επιθεωρητών που έχουν πιστοποιητικό ασφάλει¬ 
ας πτήσεων, έναντι ατυχήματος που συμβαίνει κατά την 
εν πτήσει άσκηση των καθηκόντων τους. Το ποσό της α¬ 
σφάλισης καταβάλλεται στον ίδιο τον ασφαλιζόμενο αν, 
λόγω του ατυχήματος, καταστεί ανίκανος για την περαι¬ 
τέρω άσκηση των καθηκόντωντου ή στην οικογένειάτου, 
αν επήλθε θάνατος του ασφαλισμένου. Το ποσό των πα¬ 
ραπάνω ασφαλίσεων καλύπτεται, για μεν την πρώτη περί¬ 
πτωση από το ποσοστό του ειδικού Λογαριασμού που 
προβλέπεται στο άρθρο 34 παράγραφος 1 του Ν. 
2682/1999 και για τη δεύτερη από τα ποσά που διατίθε¬ 
νται για τους σκοπούς της Υ.Π.Α., σύμφωνα με την παρά¬ 
γραφο 9του άρθρου 40του Ν. 2065/1992 (ΦΕΚ 113 Α'), ό¬ 
πως αντικαταστάθηκε με το άρθρο 16 του Ν. 2892/2001 
(ΦΕΚ46 Α'). 

Άρθρο 36 

Σύσταση Επιτροπής Αεροπορικού Κώδικα 

1. Συνιστάται οκταμελής ειδική επιτροπή με αποστολή 
την αναμόρφωση του Κώδικα Αεροπορικού Δικαίου, που 
έχει κυρωθεί με το ν. 1815/1988. Τα μέλη της Επιτροπής 
και ο γραμματέας της ορίζονται με απόφαση του Υπουρ¬ 
γού Μεταφορών και Επικοινωνιών, που εκδίδεται μέσα σε 
ένα (1) μήνα από τη δημοσίευση του νόμου αυτού. 

Η Επιτροπή συγκροτείται από: 

α. Έναν (1) ανώτατο δικαστικό λειτουργό ή έναν (1) κα¬ 
θηγητή Νομικής Σχολής, ως Πρόεδρο. 

β. Τρία (3) μέλη Διδακτικού Ερευνητικού Προσωπικού 
(Δ.Ε.Π.) Α.Ε.Ι. με ειδίκευση στο Δίκαιο των Μεταφορών 
και στο Κοινοτικό Δίκαιο. 

γ. Τον Νομικό Σύμβουλο του Νομικού Συμβουλίου του 
Κράτους, που υπηρετεί στο Υπουργείο Μεταφορών και Ε¬ 
πικοινωνιών. 

δ. Δύο (2) ανώτατους ή ανώτερους υπαλλήλους της 

Υ.Π.Α. 

ε. Έναν (1) ανώτατο ή ανώτερο εν ενεργεία αξιωματικό 

της Πολεμικής Αεροπορίας με ειδικότητα ιπταμένου καιε- 
ξειδίκευση στον τομέα της εναέριας κυκλοφορίας, εναέ¬ 
ριου χώρου και αεροδρομίων, ως εκπρόσωπο του Υπουρ¬ 
γείου Εθνικής Άμυνας. 

Τα μέλη της Επιτροπής που αναφέρονται στις περιπτώ¬ 
σεις α' και δ' πρέπει να είναι ειδικευμένα σε αντικείμενα 
που ρυθμίζει ο Κώδικας. 

Γραμματέας της Επιτροπής ορίζεται ανώτερος υπάλ¬ 
ληλος της Υ.Π.Α. με πτυχίο Νομικής. 

2. Η Επιτροπή οφείλει, μέσα σε δώδεκα (12) μήνες από 
τον ορισμό των μελών της, να έχει ολοκληρώσει το προ¬ 
σχέδιο του Κώδικα. Το προσχέδιο με μέριμνα του Προέ¬ 
δρου διαβιβάζεται στον Διοικητή της Υ.Π.Α., ο οποίος ο¬ 
φείλει να διατυπώσει παρατηρήσεις μέσα σε δύο (2) μή¬ 
νες από την παραλαβή του προσχεδίου. 

Στη συνέχεια το προσχέδιο με μέριμνα του Προέδρου 
προωθείται: 

α. Στο Διεθνή Οργανισμό Πολιτικής Αεροπορίας (I- 
ΟΑΟ), μέσω της Μόνιμης Αντιπροσωπείας της Ελλάδας 
στον Οργανισμό αυτόν. 

β. Στην Ευρωπαϊκή Επιτροπή, μέσω της Μόνιμης Ελλη¬ 
νικής Αντιπροσωπείας στην Ευρωπαϊκή Ένωση. 

Μέσα σε έναν (1) μήνα από τη λήψη των σχολίων και πα¬ 
ρατηρήσεων η Επιτροπή υποβάλλει το οριστικό Σχέδιο 
Κώδικα Αεροπορικού Δικαίου στον Υπουργό Μεταφορών 
και Επικοινωνιών. 

3. Με κοινές αποφάσεις των Υπουργών Μεταφορών και 
Επικοινωνιών και Οικονομικών καθορίζονται: 

α. Η αμοιβή του προέδρου, των μελών και του γραμμα¬ 
τέα της Επιτροπής. 

β. Η διαδικασία ανάθεσης έργου, κατά παρέκκλιση από 
τις κείμενες διατάξεις, σε ειδικούς συμβούλους ή συνερ¬ 
γάτες, που μπορεί να είναι φυσικά ή νομικά πρόσωπα, για 
κάλυψη ειδικών θεμάτων, καθώς και η διαδικασία συμμε¬ 
τοχής εκπροσώπων υπουργείων για την κάλυψη θεμάτων 
της αρμοδιότητάς τους, ύστερα από σχετική εισήγηση 
του Προέδρου της Επιτροπής προς τον Υπουργό Μετα¬ 
φορών και Επικοινωνιών. 

4. Ο Υπουργός Μεταφορών και Επικοινωνιών μπορεί να 
παρατείνει το χρόνο περάτωσης του έργου της Επιτρο¬ 
πής μέχρι έξι (6) μήνες, ύστερα από αιτιολογημένη εισή¬ 
γηση του Προέδρου της. 

Άρθρο 37 

Αναπλήρωση Διοικητή Υ.Π.Α. 

1. Τον Διοικητή της Υ.Π.Α., όταν απουσιάζει ή κωλύεται, 
αναπληρώνει στα καθήκοντάτου ένας από τους Υποδιοι¬ 
κητές, που ορίζεται με απόφαση του Υπουργού Μεταφο¬ 
ρών και Επικοινωνιών. 

2. Ο Διοικητής και οι Υποδιοικητές της Υ.Π.Α. εξακο¬ 
λουθούν να ασκούν τα καθήκοντά τους και μετά τη λήξη 
της θητείας τους μέχρι το διορισμό νέας διοίκησης. 

Άρθρο 38 
Λοιπές διατάξεις 

1. Η Υ.Π.Α. μπορεί να αναθέτει τη μετάφραση στην ελ¬ 
ληνική γλώσσα των Κανονισμών, Εγχειριδίων και Παραρ¬ 
τημάτων του Διεθνούς Οργανισμού Πολιτικής Αεροπο¬ 
ρίας, λοιπών διεθνών οργανισμών και ενώσεων, καθώς 
και κάθε άλλου κανόνα διεθνούς σύμβασης ή απόφασης 
ή σύστασης διεθνούς οργανισμού σε φυσικά ή νομικά 
πρόσωπα δημοσίου ή ιδιωτικού δικαίου, συνάπτουσα 


σχετική σύμβαση. Η δαπάνη που προκαλείται βαρύνει τον 
Κρατικό Προϋπολογισμό. 

2. Η Υ.Π.Α. μπορεί να αναθέσει τη μελέτη και τη σύντα¬ 
ξη σχεδίου για την αναμόρφωση και αναδιάρθρωση του 
Οργανισμού της σε Πανεπιστημιακά Ιδρύματα ή άλλους 
φορείς δημόσιου ή ιδιωτικού δικαίου, οι οποίοι συνά¬ 
πτουν σχετική σύμβαση με τον Διοικητή της Υ.Π.Α. Το ύ¬ 
ψος της σχετικής δαπάνης καθορίζεται με απόφαση των 
Υπουργών Οικονομικών και Μεταφορών και Επικοινωνιών 
και καλύπτεται από τα ποσά της παρ. 9 του άρθρου 40 του 
Ν. 2065/1992 (ΦΕΚ 113 Α'), που διατίθενται για τις ανά¬ 
γκες της Υ.Π.Α., όπως αντικαταστάθηκε με το άρθρο 16 
του Ν. 2892/2001 (ΦΕΚ46 Α'). 

Άρθρο 39 

Παρατείνουμε μέχρι 31.12.2002 την προθεσμία της 
παρ. 3του άρθρου 6του Ν. 2671/1998 "Ρύθμιση θεμάτων 
του Οργανισμού Σιδηροδρόμων Ελλάδος (ΟΣΕ) και άλ¬ 
λες διατάξεις" (ΦΕΚ 289 Α') για τη λεπτομερή απογραφή, 
αποτίμηση της ακίνητης περιουσίας του ΟΣΕ, για την έ¬ 
νταξή της στο Εθνικό Κτηματολόγιο. Με αιτιολογημένη α¬ 
πόφαση των Υπουργών Περιβάλλοντος, Χωροταξίας και 
Δημόσιων Έργων και Μεταφορών και Επικοινωνιών η πα¬ 
ραπάνω προθεσμία μπορεί να παρατείνεται για ένα ακό¬ 
μη έτος. 

Άρθρο 40 

1. Το εδάφιο Β'της παραγράφου 1 του άρθρου 9 του Ν. 
2801/2000 (ΦΕΚ 46 Α') αντικαθίσταται ως ακολούθως: 

"Β. Με απόφαση του Διοικητικού Συμβουλίου του Ταχυ¬ 
δρομικού Ταμιευτηρίου ορίζονται μεταξύ των μελών του, 
κατά σειρά, μέχρι τρεις Αντιπρόεδροι, ως εξής: 

(Α'), (Β'), (Γ') Αντιπρόεδρος. Οι Αντιπρόεδροι επικου¬ 
ρούν τον Πρόεδρο στη διεύθυνση τομέων υπηρεσιακών 
μονάδων του Ταχυδρομικού Ταμιευτηρίου, που καθορί¬ 
ζονται με απόφαση του Διοικητικού Συμβουλίου του Τα¬ 
χυδρομικού Ταμιευτηρίου ύστερα από πρόταση του Προ¬ 
έδρου. Επίσης οι Αντιπρόεδροι ασκούν όσες αρμοδιότη¬ 
τες τους μεταβιβάζονται, σύμφωνα με τις διατάξεις του 
άρθρου 29 του Ν. 1558/1985 "Κυβέρνηση και κυβερνητι¬ 
κά όργανα" (ΦΕΚ 137 Α'), όπως ισχύει, ή τους ανατίθενται 
με απόφαση του Διοικητικού Συμβουλίου του Ταχυδρομι¬ 
κού Ταμιευτηρίου. 

Ο Πρόεδρος του Διοικητικού Συμβουλίου του Ταχυδρο¬ 
μικού Ταμιευτηρίου αναπληρώνεται στα καθήκοντά του, 
σε περίπτωση απουσίας ή κωλύματος του, απότουςΑντι- 
προέδρους του Διοικητικού Συμβουλίου, κατά τη σειρά 
του ορισμού τους." 

2. Το εδάφιο Ε' της παραγράφου 1 του άρθρου 9 του 
Ν.2801/2000 αντικαθίσταται ως ακολούθως: 

"Ε. Το Διοικητικό Συμβούλιο του Ταχυδρομικού Ταμιευ¬ 
τηρίου μπορεί να αποφασίζει: 

α) την εκχώρηση, στις επιτροπές διαχείρισης ενεργητι- 
κού/παθητικού ή άλλες επιτροπές που συγκροτούνται α¬ 
πό αυτό, αρμοδιοτήτων που ορίζονται στα εδάφια α', β', 
καιγ'τηςπαρ. 1 του άρθρου 5του Π.Δ. 366/1996 (ΦΕΚ236 
Α'), συναφείς με το αντικείμενό τους, 

β) τη χορήγηση πάσης φύσεως δανείων και πιστώσεων 
σε φορείς, οργανισμούς, εταιρείες και επιχειρήσεις του 
δημόσιου και ιδιωτικού τομέα, καθώς και σε φυσικά πρό¬ 
σωπα αντίστοιχα με αυτά που χορηγούν και τα άλλα πι¬ 
στωτικά ιδρύματα, 

γ) για ζητήματα της χρονικής διάρκειας των στέγαση- 

κών και λοιπών δανείων και της εν γένει δανειακής πολιτι¬ 
κής του, ως και για τη συμμετοχή του Ταχυδρομικού Τα¬ 
μιευτηρίου στη χορήγηση κοινοπρακτικών δανείων σε 
δραχμές ή σε συνάλλαγμα με άλλα πιστωτικά ιδρύματα." 

3. Το τελευταίο εδάφιο της παραγράφου 4 του άρθρου 
9 του Ν. 2801/2000 αντικαθίσταται ως εξής: 

"Για την κάλυψη των ανωτέρω θέσεων εφαρμόζονται οι 
διατάξεις της παρ. 3του άρθρου 1 του Ν. 2527/1997 (ΦΕΚ 
206 Α'), όπως τροποποιήθηκε και ισχύει." 

Άρθρο 41 

Θέματα Ολυμπιακής προετοιμασίας 

1. Στο άρθρο 2 του Ν. 2730/1999, όπως ισχύει σήμερα, 
επέρχονται οι εξής τροποποιήσεις: 

α. Στην περίπτωση α' της παραγράφου 1, οι λέξεις "Στο 
Φαληρικό Όρμο" αντικαθίστανται με τις λέξεις "Στο Φαλη- 
ρικό Όρμο και την ευρύτερη περιοχή του". 

β. Στηνπερίπτωση α'της παραγράφου 2, μετάτιςλέξεις 
"Άνω Αιοσίων" προστίθενται οι λέξεις "(Θέση Τσουκλίδι)". 

γ. Το πρώτο εδάφιο της περιπτώσεως ε' της παραγρά¬ 
φου 2, όπως αυτή προστέθηκε με την παρ. 4 του άρθρου 
3του Ν. 2833/2000 (ΦΕΚ 150 Α'), αντικαθίσταται ως εξής: 

"4. Στο χώρο του Αεροδρομίου του Ελληνικού καθορί¬ 
ζεται περιοχή υποδοχής Ολυμπιακών αθλητικών εγκατα¬ 
στάσεων και των αναγκαίων έργων ανάπλασης και υπο¬ 
στήριξής τους." 

Οι πινακίδες υπ’ αριθμ. "Αθήνα - Ελευσίνα 4" και "Αθήνα 
- Πειραιάς 2" του διαγράμματος 1:25.000 που συνοδεύει 
το άρθρο αυτό αντικαθίστανται με νέες πινακίδες, που έ¬ 
χουν θεωρηθεί από την Προϊσταμένη του Οργανισμού Α¬ 
θήνας και στις οποίες απεικονίζονται και οι παραπάνω 
ρυθμίσεις. 

2. Το τέταρτο εδάφιο της παραγράφου 4 του άρθρου 27 
του Ν. 2843/2000 (ΦΕΚ 219 Α') αντικαθίσταται ως εξής: 

"Τα ποσά αυτά θα διατίθενται για την ενίσχυση αθλητι¬ 
κών και πολιτιστικών δραστηριοτήτων, εφαρμοζομένων 
αναλόγως των διατάξεων του δεύτερου καιτρίτου εδαφί¬ 
ου της παραγράφου 4 του άρθρου 26 του Ν. 1646/1986, 
όπως αυτή αντικαταστάθηκε με το άρθρο 1 του Ν. 1904/ 
1990 και τροποποιήθηκε και συμπληρώθηκε με το άρθρο 
13του Ν. 1948/1991 (ΦΕΚ83Α')." 

3. α. Όπου στο άρθρο 2 παράγραφος 21 περίπτωση β' 
του Ν. 2598/1998 (ΦΕΚ 66 Α'), όπως προστέθηκε με το άρ¬ 
θρο 15 παράγραφος 3του Ν. 2730/1999 (ΦΕΚ 130 Α') και 
τροποποιήθηκε με το άρθρο 3 παράγραφος 3 του Ν. 
2819/2000 (ΦΕΚ84Α') και το άρθρο 1 παράγραφοι 8 και 9 
του Ν. 2833/2000 (ΦΕΚ 150 Α'), και ισχύει σήμερα, αναφέ- 
ρονται οι φράσεις "Ειδική Γραμματεία Ολυμπιακών Αγώ¬ 
νων 2004" και "Ειδικός Γραμματέας" νοούνται από την ι¬ 
σχύ του παρόντος νόμου "Γενική Γραμματεία Ολυμπια¬ 
κών Αγώνων 2004" και "Γ ενικός Γ ραμματέας" αντίστοιχα. 

β. Στο τέλος του άρθρου 3 παράγραφος 3 του Ν. 2819/ 
2000 (ΦΕΚ 84 Α'), όπως έχει τροποποιηθεί και ισχύει σή¬ 
μερα, προστίθενται νέα εδάφια ως εξής: 

"Με προεδρικό διάταγμα, που εκδίδεται μετά από πρό¬ 
ταση των Υπουργών Εσωτερικών, Δημόσιας Διοίκησης 
και Αποκέντρωσης, Πολιτισμού και Οικονομικών μπορούν 
για την πραγματοποίηση του παραπάνω σκοπού να συνι- 
στώνται στη Γενική Γραμματεία Ειδικές Υπηρεσίες, στις 
οποίες προσλαμβάνεται προσωπικό με σύμβαση εργα¬ 


σίας ιδιωτικού δικαίου ορισμένου χρόνου μέχρι τριετούς 
διάρκειας. Το προσωπικό αυτό δεν παραμένει στην υπη¬ 
ρεσία μετά τη λήξη της τριετίας. Με το πιο πάνω προεδρι¬ 
κό διάταγμα καθορίζεται η οργάνωση και λειτουργία των 
Ειδικών Υπηρεσιών, οι θέσεις του αναγκαίου κατά ειδικό¬ 
τητα προσωπικού αυτών, η διαδικασία και τα προσόντα 
πρόσληψής του, η διαδικασία των αποσπάσεων για την 
πλήρωση των θέσεων, η υπηρεσιακή κατάσταση και οι α¬ 
ποδοχές του προσωπικού, η διάρκεια των συ μβάσεων ερ¬ 
γασίας, καθώς και κάθε σχετικό θέμα." 

γ. Τα τέταρτο και πέμπτο εδάφια του άρθρου 3 παρά¬ 
γραφος 3 του Ν. 2819/2000 (ΦΕΚ 84 Α'), όπως έχει τρο¬ 
ποποιηθεί και ισχύει σήμερα, αντικαθίστανται ως εξής: 

"Συνιστάται θέση Γενικού Γραμματέα με βαθμό πρώτο 
(Ιο) της κατηγορίας των ειδικών θέσεων, ο οποίος 
προΐσταται της Γ ενικής Γ ραμματείας. Γ ια το προσωπικό 
που απασχολείται στο Γ ραφείο του Γ ενικού Γ ραμματέα ι¬ 
σχύουν οι διατάξεις του άρθρου 71 του Ν. 1943/1991 
(ΦΕΚ 50 Α'), όπως κάθε φορά ισχύει. Συνιστώνται επίσης 
στη Γενική Γραμματεία δέκα (10) θέσεις μετακλητών υ¬ 
παλλήλων και πέντε (5) θέσεις ειδικών συμβούλων ή ειδι¬ 
κών συνεργατών, το υπηρεσιακό και μισθολογικό καθε¬ 
στώς των οποίων, όπως επίσης και των αποσπασμένων 
σύμφωνα με τα οριζόμενα παρακάτω, ρυθμίζεται από τις 
ισχύουσες διατάξεις που αφορούν το αντίστοιχο προσω¬ 
πικό των γραφείων Υπουργών. Οι ειδικοί σύμβουλοι ή ει¬ 
δικοί συνεργάτες της Γενικής Γραμματείας προσλαμβά¬ 
νονται με σχέση εργασίας ιδιωτικού δικαίου που διαρκεί 
μέχρι το πέρας των Ολυμπιακών Αγώνων, εν όψει των ιδι¬ 
αίτερων υπηρεσιακών αναγκών αυτής, κατά παρέκκλιση 
των διατάξεων του Ν. 2190/1994 (ΦΕΚ 28 Α'), όπως κάθε 
φορά ισχύουν. Μπορεί επίσης στη Γενική Γ ραμματεία να 
προσλαμβάνεται για την εκπλήρωση των σκοπών και τις 
ανάγκες της λειτουργίας της το αναγκαίο ωρομίσθιο προ¬ 
σωπικό, κατά τις ειδικές διατάξεις που ισχύουν για τις 
προσλήψεις ωρομίσθιου προσωπικού στο Υπουργείο Πο¬ 
λιτισμού, όπως κάθε φορά ισχύουν." 

4. α. Στο τέλος του πρώτου εδαφίου της περιπτώσεως 
α' της παραγράφου 2 του άρθρου 4 του Ν. 2833/2000 
προστίθενται οι λέξεις "και την ανέγερση του Νέου Μου¬ 
σείου της Ακρόπολης". 

β. Στην περίπτωση β' της παραγράφου 2 του άρθρου 4 
του Ν. 2833/2000 μετά τις λέξεις "Εταιρεία Ενοποίησης 
Αρχαιολογικών Χώρων Α. Ε." προστίθενται οι λέξεις "ή του 
Οργανισμού Ανέγερσης Νέου Μουσείου Ακρόπολης". 

γ. Στηνπερίπτωση 3του άρθρου 1 του Διατάγματος Πο¬ 
λεοδομίας "Καθορισμός ειδικών όρων και περιορισμών 
δόμησης του χώρου ανέγερσης Μουσείου Ακρόπολης, 
που βρίσκεται εντός του ρυμοτομικού σχεδίου Αθηνών" 
(ΦΕΚ 1139 Δ720.9.1996), μετά τη λέξη "υπερβαίνει" προ¬ 
στίθενται οι λέξεις "περισσότερο από πέντε (5) μέτρα". 

δ. Στο τέλος της περιπτώσεως 2 του άρθρου 1 του Δια¬ 
τάγματος Πολεοδομίας της προηγούμενης περιπτώσεως 
προστίθεται εδάφιο ως εξής: 

"Ο μέγιστος συντελεστής κατ’ όγκον εκμετάλλευσης 
του οικοπέδου (σ.ο.) δεν επιτρέπεται να υπερβαίνειτον δι¬ 
δόμενο απάτη σχέση (σ.ο.) = 6,50 X (σ.δ.), όπου (σ.δ.) εί¬ 
ναι ο συντελεστής δόμησης του οικοπέδου." 

5. Η Κυβέρνηση ενημερώνει ανά τρίμηνο τη Βουλή για 
την πορεία της Ολυμπιακής Προετοιμασίας. 

Άρθρο 42 

Η παράγραφος 1 του άρθρου 30 του Ν. 2789/2000 (ΦΕΚ 
21 Α') αντικαθίσταται ως εξής: 

"1. Κατ’ εξαίρεση των κειμένων διατάξεων, η υφιστάμενη 
συνολική οφειλή από κάθε είδους συμβάσεις δανείων ή πι¬ 
στώσεων, που έχουν συνομολογηθεί με πιστωτικά ιδρύματα 
και οι σχετικές συμβάσεις έχουν καταγγελθεί ή, προκειμένου 
περί αλληλόχρεων λογαριασμών, έχουν κλείσει οριστικάή, αν 
δεν συντρέχει τέτοια περίπτωση, η απαίτηση έχει καταστεί εν 
άλω ή εν μέρει ληξιπρόθεσμη και απαιτητή κατά τη σύμβαση 
ή το νόμο, μέχρι 31.12.2000 δεν δύναται να υπερβείτα παρα¬ 
κάτω πολλαπλάσια του κατά περίπτωση ληφθέντος κεφαλαί¬ 
ου ήτου αθροίσματος κεφαλαίωντωνπερισσότερων δανείων 
ή, προκειμένου περί αλληλόχρεων λογαριασμών, του ποσού 
της οφειλής όπως αυτή διαμορφώθηκε ένα (1) έτος μετά τη 
λήψη του ποσού της τελευταίας πιστώσεως δανείου, προ¬ 
σαυξημένων των ποσών αυτών με συμβατικούς τόκους μέχρι 
το 50% του ληφθέντος κεφαλαίου κατ’ ανώτατο όριο. Προ¬ 
κειμένου για τον καθορισμό της βάσης υπολογισμού της ο¬ 
φειλής μετά την προσαύξηση των συμβατικών τόκων, τυχόν 
υπερβάλλον ποσό πέραν του 50% του ληφθέντος κεφαλαίου 
δεν υπολογίζεται πριν πολλαπλασιασθεί κατά περίπτωση: 

α) το τετραπλάσιο, εάν οι σχετικές συμβάσεις έχουν συ- 
ναφθεί μέχρι τις 31.12.1985 ή, προκειμένου περί αλληλό¬ 
χρεων λογαριασμών, η λήψη της τελευταίας πιστώσεως 
δανείου έγινε μέχρι την ημερομηνία αυτήν, 

β) το τριπλάσιο, εάν τα άνω περιστατικά συνέβησαν με¬ 
τά την υπό (α) ημερομηνία και μέχρι τις 31.12.1990, 

γ) το διπλάσιο, εάν συνέβησαν μετά την υπό (β) ημερο¬ 
μηνία και μέχρι τις 31.12.2000. 

Σε κάθε περίπτωση, στο ποσό που λαμβάνεταιως βάση, 
σύμφωνα με τα παραπάνω, δεν υπολογίζονται τόκοι εξ α- 
νατοκισμού." 

1. Το πρώτο εδάφιο της παραγράφου 2 του άρθρου 30 
του Ν. 2789/2000 αντικαθίσταται ως εξής: 

"Όλες οι καταβολές που έχουν γίνει οποτεδήποτε ή, προ¬ 
κειμένου περί αλληλόχρεων λογαριασμών, μετά απάτη λή¬ 
ψη ποσού της οφειλής όπως αυτή διαμορφώθηκε ένα (1) έ¬ 
τος μετά τη λήψη του ποσού της τελευταίας πιστώσεως 
δανείου, υπό των οφειλετών ή τρίτων χάριν αυτών, αφαι- 
ρούνται από τη συνολική οφειλή, όπως αυτή θα προσδιο- 
ρισθεί σύμφωνα με την παράγραφο 1 του παρόντος." 

2. Στην περίπτωση β' της παραγράφου 4 του ίδιου άρ¬ 
θρου, όπως τροποποιήθηκε με την παράγραφο 1 του άρ¬ 
θρου 47του Ν. 2873/2000, αντίτης31 Μαρτίου 2001, ορί¬ 
ζεται η 31.12.2001 και στην παράγραφο 7 του ίδιου άρ¬ 
θρου, όπως τροποποιήθηκε με την παράγραφο 1 του 
άρθρου 47 του Ν. 2873/2000 (ΦΕΚ 285 Α'), αντί της ημε¬ 
ρομηνίας 1.4.2001, ορίζεται η 1.1.2002. 

3. Μετά το πρώτο εδάφιο της παραγράφου 8του άρθρου 
30 του Ν. 2789/2000 προστίθεται νέο εδάφιο ως εξής: 

"Σε όσες, όμως, από τις παραπάνω περιπτώσεις, πλην ε- 
κείνωνπου ρυθμίστηκαν με διατάξεις νόμου, υφίσταται α¬ 
νεξόφλητο υπόλοιπο μετά τις 31.12.2000 και τα ποσά που 
καταβλήθηκαν ή πρόκειται να καταβληθούν κατά τις ισχύ- 
ουσες συμφωνίες ή με βάση τις τελεσίδικες αποφάσεις υ¬ 
περβαίνουν το ποσό της συνολικής οφειλής με βάση τον 
υπολογισμό της παραγράφου 1 του παρόντος, από το α¬ 
νεξόφλητο αυτό υπόλοιπο διαγράφεται το υπερβάλλον." 

4. Η προβλεπόμενη στην παράγραφο 8 του παραπάνω 
άρθρου προθεσμία για την άσκηση του δικαιώματος επι¬ 
λογής εκ μέρους των κατά κύριο επάγγελμα αγροτών πα- 
ρατείνεται αφότου έληξε μέχρι 30.9.2001. 

5. Στο τέλος της περίπτωσης α' της παραγράφου 9 του πα¬ 


ραπάνω άρθρου προστίθενται οι λέξεις: "και εφόσον έχουν υ¬ 
πογράφει οι σχετικές συμβάσεις, όπου αυτές απαιτούνται". 

6. Οφειλές που ρυθμίστηκαν σε εφαρμογή της διάταξης 
της παρ. 1 του άρθρου 30 του Ν. 2789/2000, όπως αρχικά ί- 
σχυε και οι οποίες εξακολουθούν να ισχύουν κατά τη δημο¬ 
σίευση του παρόντος, επαναρυθμίζονται σύμφωνα με τα πα¬ 
ραπάνω. Ποσά που έχουν καταβληθεί σε εφαρμογή της ως 
άνω διάταξης δεν αναζητούνται για κανένα λόγο και αιτία. 

7. Η παράγραφος 3του άρθρου 47του Ν. 2873/2000 α¬ 
ντικαθίσταται ως εξής: 

"3. Τα πιστωτικά ιδρύματα υποχρεούνται, εντός προθε¬ 
σμίας ενενήντα (90) ημερών από την υποβολή σχετικής 
αίτησης, να χορηγούν στον αιτούντα οφειλέτη αντίγραφα 
των δανειστικών συμβάσεων και κατάσταση με ανάλυση 
του ύψους της οφειλής, καθώς και αντίγραφα των υφι¬ 
στάμενων καρτελών και παραστατικών. 

Σε περίπτωση παράβασης της παραπάνω υποχρέωσης, 
με απόφαση του Διοικητή της Τράπεζας της Ελλάδος, επι¬ 
βάλλεται σε βάρος των πιστωτικών ιδρυμάτων πρόστιμο α¬ 
πό ένα εκατομμύριο (1.000.000) έως πέντε εκατομμύρια 
(5.000.000) δραχμές για κάθε παράβαση. Το ποσό του προ¬ 
στίμου αυτού αποτελεί δημόσιο έσοδο και εισπράττεται 
σύμφωνα με τον Κώδικα Εισπράξεως Δημοσίων Εσόδων." 

8. Στηνπερίπτωση β'τηςπαραγράφου 4του άρθρου 30 
του Ν. 2789/2000 προστίθεται εδάφιο ως εξής: 

"Μέχρι την 31.12.2001 αναστέλλεται η υπαγωγή και η έ¬ 
ναρξη της διαδικασίας υπαγωγής στα άρθρα 46, 46α και 
46β του Ν. 1892/1990 επιχειρήσεων, των οποίων οι οφει¬ 
λές προς τα πιστωτικά ιδρύματα υπάγονται στις ρυθμί¬ 
σεις του παρόντος άρθρου." 

9. Στην περίπτωση δ'της παραγράφου 9 του άρθρου 30 
του Ν. 2789/2000 προστίθεται εδάφιο ως εξής: 

"Σε περίπτωση που οι απαιτήσεις προέρχονται από εγγυή¬ 
σεις ιδιωτών, ως βάση υπολογισμού του παραπάνω ορίου 
λαμβάνεται το ποσό για το οποίο έχει δοθεί η εγγύηση." 

10. Με κοινή απόφαση των Υπουργών Εθνικής Οικονο¬ 
μίας και Οικονομικών δύνανται να υπαχθούν στις διατά¬ 
ξεις του παρόντος άρθρου περιπτώσεις δανείων που έ¬ 
χουν ρυθμισθεί με βάση το Ν. 128/1975. 

Άρθρο 43 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Αθήνα, 8 Μάίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΝ/ΝΟΣ ΛΑΛΙΩΤΗΣ 

ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

ΠΟΛΙΤΙΣΜΟΥ 

ΕΥΑΓ. ΒΕΝΙΖΕΛΟΣ 


ΔΗΜΟΣΙΑΣ ΤΑΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ.ΧΡΥΣΟΧΟΪΔΗΣ X. ΒΕΡΕΛΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 8 Μάίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧ. ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




